Ibu Hamil Yang Suka Bersukan, Ini Jenis Latihan Yang Disarankan Ikut Trimester

Kebaikan bersukan bagi wanita mengandung dalam mempersiapkan diri menerima kehadiran si manja tidak boleh dinafikan. Jom ketahui aktiviti bersukan yang sesuai untuk mereka berbadan dua.

Untuk mendapatkan lebih banyak info tentang Kehamilan, sila dapatkannya
di sini.

Aktiviti bersukan dan bersenam

Sekiranya anda sihat dan mempunyai proses kehamilan yang lancar, semestinya melakukan aktiviti bersukan dapat membantu anda kekal cergas dan kuat.

Bahkan ia juga dapat
mencegah kenaikan berat badan yang berlebihan
 serta menjadikan diri lebih sihat dari aspek mental.

Selain itu, wanita mengandung yang bersukan dikatakan akan mengharungi tempoh kelahiran lebih pendek dengan hanya sedikit komplikasi.

Bersenam secara teratur juga dapat
menurunkan risiko penyakit jantung
, diabetes jenis 2 dan beberapa risiko penyakit barah.

Pun begitu, sebagai ibu hamil, anda perlu lebih berhati-hati serta mengelakkan jenis sukan tertentu.

Mengapa perlu lebih berhati-hati?

Walaupun
aktiviti fizikal yang dilakukan oleh wanita hamil adalah selamat dan baik untuk kesihatan,
 t
etapi ada beberapa aktiviti sukan tertentu yang boleh menyebabkan
bahaya kepada anda dan kandungan.

Walaupun melibatkan sukan yang tidak berisiko, anda mungkin perlu melakukan beberapa perubahan. Paling penting, pasukan anda (jika bermain sukan berkumpulan) perlu mengetahui keadaan kehamilan anda.

Keadaan kesihatan wanita mengandung

Anda mungkin tidak disarankan untuk melakukan aktiviti bersukan jika mempunyai keadaan seperti:

Menghidapi masalah kesihatan berkaitan jantung, paru-paru atau hati

Menghidap diabetes yang tidak dikawal dengan baik

Berdepan masalah tulang atau sendi

Mempunyai penyakit berjangkit

Berat badan berlebihan atau kurang berat

Mengalami masalah dengan kehamilan sekarang atau kehamilan terdahulu

Menghidap anemia

Kehamilan berganda (contohnya kembar dua atau tiga)

Sekiranya sedang bersenam, anda harus berhenti dan segera mendapatkan pemeriksaan doktor, jika:

Mengalami sakit dada

Degupan jantung lebih laju atau tinggi daripada biasa

Mengalami masalah sesak nafas yang luar biasa

Pergerakan bayi menurun

Anda mengalami kontraksi

Keluar cecair daripada faraj

Pergelangan kaki atau tangan mahupun muka secara tiba-tiba membengkak

Mengalami rasa sakit, bengkak atau kemerahan pada bahagian betis

Mengalami kelemahan otot

Berasa pening atau pengsan

Kesesuaian aktiviti bersukan dan tahap kecergasan

Jika sebelum ini anda tidak aktif dan baru ingin memulakan aktiviti bersukan, sebaiknya pilihlah aktiviti dengan tahap intensiti yang rendah hingga sederhana.

Mulakan setiap sesi aktiviti untuk tempoh 15 minit sehingga 30 minit yang melibatkan intensiti sederhana.

Pun begitu, wanita mengandung yang baru ingin melibatkan diri dalam bersukan disarankan untuk anda melakukan rundingan dan pemeriksaan doktor terlebih dahulu sebelum memulakan sebarang sukan.

Seandainya anda merupakan individu yang aktif bersukan, sihat dan tidak berdepan sebarang komplikasi kehamilan, tiada sebarang masalah untuk meneruskannya seperti biasa melainkan ia harus dielakkan semasa kehamilan.

Untuk bersukan semasa hamil, adalah penting untuk memastikan diri sentiasa berada dalam keadaan selesa dan melakukan sesi pemanasan badan sebelum memulakan aktiviti serta sesi penyejukan badan selepas bersukan.

Baca juga:

Sukan yang harus dielakkan

Berikut antara aktiviti sukan yang tidak disarankan buat wanita mengandung:

Sukan yang memerlukan kerja keras atau melibatkan keadaan panas

Boleh menyebabkan anda jatuh

Pukulan boleh mengenai bayi dalam kandungan

Melibatkan banyak lompatan

Melibatkan banyak perubahan arah pergerakan secara tiba-tiba

Sukan berkaitan menyelam atau ketinggian tinggi

Sukan dan peringkat kehamilan

Anda mungkin perlu melakukan beberapa perubahan dalam aktiviti bersukan seiring perubahan tempoh kehamilan.

Trimester pertama (minggu 1-12)

Dalam
tempoh kehamilan ini
, ibu hamil disarankan untuk tidak berada dalam keadaan terlalu panas demi melindungi kandungan.

Elakkan bermain sukan melibatkan persekitaran panas atau dengan kelembapan yang tinggi

Pakai pakaian yang longgar dan menyejukkan

Minum banyak air bagi elakkan dehidrasi

Trimester kedua dan ketiga (minggu 13-40)

Sepanjang fasa kehamilan ini, bayi boleh bergerak ke atas dan tidak dilindungi bahagian pelvis, jadi elakkan sukan yang berimpak tinggi dan berisiko terkena perut.

Berat badan anda juga akan lebih tertumpu pada bahagian depan, sekali gus meningkatkan risiko untuk jatuh. Sekiranya anda berasa tidak stabil atau mengalami ketidakselesaan, hentikan apa yang sedang dilakukan.

Wanita mengandung juga lebih berkemungkinan untuk
mengalami kecederaan ligamen
disebabkan keadaan ligamen yang lebih longgar.

Elakkan aktiviti bersukan yang melibatkan bebanan berat atau perubahan pergerakan mendadak seperti tenis.

Tekanan darah anda juga mungkin menurun, jadi sebaiknya bergerak dengan perlahan bagi mengelakkan pening semasa menukar postur badan, seperti daripada duduk kepada berdiri.

Selepas minggu ke-16, hindari aktiviti yang memerlukan anda
berbaring secara menelentang kerana ia boleh menjejaskan bekalan darah kepada bayi
 dan membuatkan ibu hamil berasa pening.

Aktiviti bersukan yang disarankan

Sekiranya anda ingin melakukan aktiviti sukan, adalah baik untuk melakukan aktiviti berisiko rendah yang:

Tidak melibatkan hubungan atau kontak fizikal terhad

Dapat menyokong berat badan anda, seperti kelas berenang atau latihan akuatik – tetapi elakkan berada dalam air yang mempunyai suhu panas melebihi 32℃ untuk tempoh yang lama

Membolehkan anda berada dalam posisi lurus berbanding perubahan posisi mendadak

Mempunyai risiko jatuh yang kecil

Membolehkan anda bersenam dengan intensiti rendah atau sederhana

Direka khas untuk wanita mengandung

Walau apa pun aktiviti bersukan atau senaman yang ingin dilakukan, sebaiknya dapatkan nasihat dan rundingan daripada doktor atau pakar sakit puan terlebih dahulu sebelum memulakannya.


6 Petua Tradisional BERKESAN Hilangkan Selesema Anak 1 Tahun Ke Atas, Cubalah!

Melihat si kecil tidak selesa kerana selesema, pastinya membuat kita sebagai ibu bapa berasa susah hati. Mulalah kita pun membuat carian di internet mengenai petua hilangkan selsema anak, betul tak?

Teruskan membaca perkongsian artikel ini untuk mengetahui petua anak selsema berusia setahun dan ke atas yang boleh dicuba.

Untuk mendapatkan lebih banyak info tentang Keibubapaan, sila dapatkannya
di sini.

Masalah anak selesema

Seperti
individu dewasa
, selesema atau flu pada anak merupakan jangkitan pernafasan bahagian atas (
upper respiratory tract infection
).

Jika dijangkiti, anak biasanya akan mengalami gejala seperti hidung berair dan tersumbat kerana dipenuhi mukus yang dikenali sebagai hingus.

Selain itu, si kecil juga mungkin akan mengalami beberapa simptom lain seperti:

Sakit tekak

Batuk

Bersin

Kelesuan

Gejala lain yang kurang biasa untuk terjadi adalah:

Demam bersuhu tinggi

Ruam

Muntah-muntah

Cirit-birit

Sekiranya terdapat kebimbangan mengenai keadaan anak, bawalah mereka untuk pemeriksaan doktor bagi mendapatkan lebih kepastian.

Baca juga:

Petua hilangkan selsema anak

Berikut beberapa petua anak selsema tanpa penggunaan sebarang ubat yang boleh anda cuba.

Mandian lemon, antara petua hilangkan selsema anak

Bau lemon dipercayai dapat membantu mengeringkan hingus, sekali gus memberikan kelegaan kepada si kecil.

Cara untuk mencuba petua ini adalah dengan meletakkan beberapa hirisan lemon ke dalam
mandian anak
.

Daun sirih

Jika anda ingin mencuba
petua hilangkan selsema dengan cepat
  dengan menggunakan daun sirih ini, terdapat dua cara yang boleh dilakukan:

Anda harus memicit daun sirih sehingga keluar lendir. Kemudian sapukan lendir tersebut pada batang hidung dan kawasan dahi si kecil.

Layurkan dua helai
daun sirih
di atas api hingga layu. Biarkan suhu daun menjadi suam dan kemudian tekapkan daun tersebut pada dada dan belakang badan si kecil. Anda boleh menyapu jeli petroleum untuk membantu daun menekap lebih baik.

Petua hilangkan selsema anak #Berkumur dengan air garam

Berkumur dengan air garam adalah cara efektif untuk melegakan
sakit tekak
, ia juga membantu membersihkan lendir pada tekak.

Larutkan ½ sudu garam dalam segelas air suam dan kacau. Tambah satu atau dua sudu jus lemon segar jika anda menyukainya.

Biasanya kanak-kanak tidak akan belajar berkumur sehingga mereka mencapai usia sekolah atau lebih. Pun begitu, sesetengah anak boleh melakukannya pada usia lebih awal.

Ulang petua hilangkan selsema anak ini untuk 3-4 kali sehari. Untuk anak yang lebih kecil, biarkan mereka berkumur jika hanya mereka berasa selesa untuk melakukannya. Usah memaksa mereka.

Petua untuk mengajar anak berkumur:

Mulakan dengan
air kosong
.

Minta anak untuk mendongakkan kepalanya dan menahan air di dalam mulut tanpa menelannya.

Setelah mereka selesa dengan keadaan itu, minta mereka mengeluarkan bunyi berkumur di tekak.

Tunjukkan kepada anak cara
untuk berkumur.

Pastikan mereka meludahkan air.

Ingat! Petua ini hanya boleh dicuba untuk anak yang sudah pandai berkumur!

Kunyit

Antara
petua merawat selsema anak
 secara tradisional yang diyakini selamat adalah dengan menggunakan kunyit.

Kaedah ini turut boleh dicuba kepada si kecil di bawah usia setahun dan ia tidak akan menyakitkan mereka.

Caranya dengan mengambil sedikit kunyit hidup yang telah disagat hancur atau diasahkan pada lesung batu, kemudian sapukan pada batang hidung
serta dahi
 anak.

Walaupun cara ini tidak menyakitkan tetapi suka diingatkan bahawa ia akan meninggalkan kesan kekuningan pada hidung dan dahi si kecil.

Bawang putih, salah satu petua hilangkan selsema anak

Bawang putih
 dipercayai dapat menghapuskan bakteria punca selesema, jadi ia boleh menjadi kaedah berkesan digunakan sebagai petua anak selsema.

Caranya:

Tuang air panas ke dalam besen.

Ketukkan beberapa ulas bawang putih dan masukkannya ke dalam besen. Wap yang keluar daripada besen akan berbau bawang putih.

Wapkan
muka anak
. Elakkan daripada meletakkan si kecil tepat di atas besen, sebaliknya hanya pada bahagian tepi.

Lakukan tepukan perlahan pada belakang bayi.

Lapkan hingus yang meleleh keluar daripada hidung bayi.

Teruskan proses ini sehingga tiada hingus lagi yang keluar atau berhenti apabila bayi tampak semakin selesa.

Minyak zaitun & bawang putih

Bagi
petua untuk anak selsema
 ini juga masih menggunakan bawang putih bersama

minyak zaitun
.

Untuk mereka yang ingin mencuba cara ini, apa yang perlu anda lakukan adalah:

Bakar bawang putih bersama kulitnya di atas api dapur sehingga kehitaman

Biarkan ia sejuk sebelum dibuang kulit dan dilenyekkan dengan garpu hingga hancur

Campurkan sesudu minyak zaitun dengan bawang putih tersebut. Kacau hingga sebati

Kemudian sapukan ia ke dada, belakang badan, betis,
tapak kaki
 dan batang hidung si kecil

Semoga bermanfaat dan selamat mencuba petua hilangkan selsema anak yang dikongsikan ini.

Sekiranya selepas mencuba tip di atas dan keadaan selesema si kecil tidak pulih malah berlanjutan, bawalah anak untuk
pemeriksaan pakar
 serta bagi mendapatkan lebih kepastian mengenai keadaan mereka.


Kenapa Hidung Si Kecil Kerap Berdarah? Ada Punca Ibu Bapa Mungkin Tak Sangka!

Anda tahu tak hidung anak kerap berdarah adalah sesuatu yang serius dan tak boleh di pandang ringan? Sebelum itu,
pernahkah anak anda mengalami masalah hidung berdarah
?

Jika ya, ia sudah pasti merupakan salah satu daripada keadaan yang sangat membimbangkan anda sebagai ibu bapa, bukan?

Sebagai ibu bapa, anda semestinya sangat prihatin dengan keadaan si comel anda.

Setiap tumbesaran dan perkembangan mereka sudah pasti akan membuat anda teruja dan gembira.

Namun begitu, apakah perasaan anda sekiranya anak anda mengalami kecederaan?

Sudah tentu anda akan berasa risau dengan keadaan mereka yang kelihatan sakit!

Untuk mendapatkan lebih banyak info tentang Keibubapaan, sila dapatkannya
di sini.

Hidung anak kerap berdarah

Hidung berdarah dalam kalangan kanak-kanak (epistaksis) adalah masalah biasa yang berlaku.

Ia boleh berlaku secara spontan atau disebabkan oleh trauma.

Walau bagaimanapun, kebanyakan sebab-sebabnya adalah tidak dapat dikenal pasti.

Ia selalunya berkaitan dengan satu bahagian di dalam hidung iaitu “little area” yang sangat mudah untuk
mengalami pendarahan.

Bagaimana anda boleh pasti bahawa pendarahan itu adalah berpunca daripada hidung dan bukan berpunca daripada bahagian lain?

Epitaksis dibahagikan kepada dua iaitu pendarahan di bahagian hadapan hidung (nosebleed anterior)  dan satu lagi di bahagian belakang hidung (nosebleed posterior).

Hampir 90 peratus kanak-kanak yang mengalami hidung berdarah adalah disebabkan pendarahan bahagian hadapan.

Pendarahan di bahagian hadapan hidung selalunya melibatkan hanya sebelah rongga hidung dan ia adalah mudah untuk dirawat.

Manakala pendarahan di bahagian belakang hidung pula adalah lebih serius dan berbahaya kerana biasanya ia melibatkan
saluran darah
 yang lebih besar seperti arteri.

Pendarahan teruk di bahagian belakang hidung berupaya menyebabkan saluran pernafasan tersumbat dan darah tersebut boleh masuk ke dalam paru-paru.

Untuk mengelakkan ibu daripada terkeliru antara kondisi-kondisi pendarahan hidung ini,
 anda perlu kenali gejala-gejalanya terlebih dahulu
.

Gejala hidung anak kerap berdarah

Pendarahan satu atau kedua-dua lubang hidung

Kerap menelan darah yang
menyebabkan muntah
 darah

Sering terasa seperti ada cecair di belakang hidung dan tekak

Jika gejala-gejala ini berlaku kepada anak anda, apakah yang perlu dilakukan segera?

Rawatan segera hidung berdarah

Minta
anak anda duduk
 dan tunduk ke hadapan

Minta anak bernafas melalui mulut dan picit hidung di bahagian yang keras selama 10 minit

Terus picit hidung anak anda dan letakkan pek ais di bahagian antara hidung dengan mata

Selepas 10 minit, berhenti picit
hidung anak
anda dan periksa sama ada darah telah berhenti

Minta anak anda elak daripada bersin, menghembus atau mengorek lubang hidung

Bawa anak anda ke klinik atau hospital yang berdekatan untuk pemeriksaan lanjut oleh doktor

Ini seterusnya akan membawa kepada tanda tanya yang paling penting untuk diutarakan di dalam artikel ini iaitu apakah punca sebenar hidung anak kerap berdarah?

Menurut pakar, punca utama kanak-kanak mengalami pendarahan pada hidung adalah kerana
tabiat mengorek hidung
.

Punca lain anak mengalami hidung berdarah

Pun begitu, sudah tentu bukan itu sahaja punca kanak kanak mengalami hidung berdarah.

Terdapat punca-punca lain juga yang akan menyebabkan keadaan ini berlaku, antaranya:

Trauma punca hidung anak kerap berdarah

Hidung yang terhantuk pada sesuatu objek atau tempat yang keras akan mengalami kecederaan dan menyebabkan pendarahan.

Ini tidak semestinya bermakna batang hidung itu telah patah atau apa-apa yang serius telah berlaku.

Selain terhantuk,
 ia juga mungkin berlaku disebabkan oleh pergaduhan
 sesama rakan sebaya mereka yang melibatkan penumbuk atau penyepak tepat di hidung anak anda.

Baca juga:

Jangkitan yang teruk pada hidung

Hidung yang tersumbat teruk akibat alahan, sinus, atau demam selesema juga mungkin antara
punca hidung kerap berdarah
.

Selain itu, hidung anak anda juga boleh mengalami pendarahan jika terdapat apa-apa yang merengsakan hidung terutamanya apabila anak
menghembus hidung dengan terlalu kuat
.

Infeksi bakteria atau impetigo

Lapisan dalam hidung mudah terdedah kepada infeksi daripada bakteria lantas mungkin menyebabkan hidung anak anda berdarah.

Udara kering

Rembesan hidung akan menjadi kering sehingga menyebabkan anak suka korek hidung.

Ini kemudiannya mungkin akan menjadi punca si comel anda mengalami pendarahan hidung.

Darah beku, antara faktor hidung anak kerap berdarah

Ini juga merupakan salah satu
punca kanak-kanak mengalami pendarahan hidung
 dan juga merupakan punca yang paling ditakuti.

Namun begitu, ibu bapa tidak perlu bimbang kerana keadaan ini jarang berlaku kecuali didiagnosis oleh doktor.

Jika anak anda mula menunjukkan gejala-gejala hidung berdarah, perkara pertama yang perlu anda lakukan adalah jangan panik.

Ibu bapa seharusnya mempelajari berkenaan cara untuk mengendalikan keadaan jika anak anda mengalami pendarahan pada hidung.


Rawatan Kanser Paru-Paru, Ini Pembedahan & Ubatan Yang Perlu Pesakit Kanser Tahu

Untuk mendapatkan lebih banyak info tentang
 Kanser Paru-Paru
, sila dapatkannya
di sini.

Ada pelbagai cara merawat atau mencegah kanser atau radang yang boleh dicadangkan oleh doktor kepada pesakit barah paru-paru. Pesakit boleh pilih untuk melakukan rawatan setempat, rawatan sistemik ataupun rawatan alternatif yang lain.

Setiap rawatan mempunyai kebaikan dan keburukannya yang tersendiri. Oleh itu, berbincangkan dengan doktor anda berkenaan cara merawat kanser yang bersesuaian dengan jenis dan tahap kanser yang anda alami.

Rawatan setempat (
local treatment
)

1. Pembedahan

Jika pesakit mempunyai kanser atau radang paru-paru yang masih belum merebak, doktor akan mencadangkan supaya pesakit melakukan pembedahan untuk membuang sel kanser tersebut dari badan. Pembedahan merupakan cara merawat kanser yang paling lazim dilakukan.

Ketika pembedahan, doktor akan membuang sel kanser tersebut bersama sedikit tisu disekelilingnya. Jumlah tisu yang dibuang bergantung kepada saiz dan juga sejauh mana tumor telah merebak.

Terdapat 4 jenis pembedahan paru-paru:

Wedge resection
 – Doktor akan membuang sebahagian kecil paru-paru dalam bentuk baji.

Segmentectomy
– Pembedahan ini akan membuang bahagian paru-paru yang lebih besar, tetapi bukan seluruh lobus.

Lobectomy
– Pembedahan untuk membuang seluruh lobus paru-paru.

Pneumonectomy
– Pembedahan untuk membuang seluruh organ paru-paru.

2. Terapi radiasi

Terapi radiasi menggunakan pancaran tenaga berkuasa tinggi yang menyerupai X-ray ataupun partikel lain seperti proton untuk membunuh sel kanser.

Sama seperti pembedahan, terapi radiasi tidak boleh digunakan untuk merawat kanser yang telah merebak ke bahagian badan yang lain. Sinaran yang digunakan ketika terapi radiasi ini akan diarahkan terus kepada bahagian badan yang memerlukan rawatan.

Walau bagaimanapun, rawatan jenis ini turut membunuh sel yang sihat. Atas sebab ini, ia tidak boleh digunakan untuk merawat kawasan yang besar.

Pesakit yang menghidap
 kanser paru-paru
 boleh menjalani terapi radiasi sebelum ataupun selepas pembedahan. Selalunya terapi ini dilakukan secara kombinasi dengan rawatan yang lain seperti pembedahan ataupun kemoterapi.

Rawatan sistemik

1. Kemoterapi

Kemoterapi merupakan sejenis rawatan yang menggunakan ubat untuk membunuh sel kanser yang sedang membesar dan merebak dengan aktif. Ubat kemoterapi akan diberikan melalui saluran intravena pada bahagian lengan atau diambil secara oral.

Pesakit yang menghidap kanser paru-paru tahap akhir akan diberikan rawatan ini dengan tujuan untuk melegakan simptom dan kesakitan yang mereka alami.

Kemoterapi telah terbukti dapat membantu meningkatkan jangka hayat pesakit kanser dan memperbaiki kualiti hidup mereka.

2. Terapi bersasar (
targeted theraphy
)

Terapi bersasar ialah rawatan yang menyasarkan gen, protein atau tisu yang spesifik lalu menghalang mereka daripada membesar ataupun menjangkiti sel lain.

Terapi ini menggunakan ubat yang boleh diberikan secara oral atau melalui saluran intravena.

Cara merawat ini selalunya diberikan kepada individu yang mengalami kanser atau radang paru paru secara berulang ataupun yang sudah mencapai tahap kritikal.

Beberapa jenis terapi bersasar hanya berfungsi jika sel yang disasarkan mempunyai mutase genetic yang tertentu. Oleh itu, sebelum melakukan rawatan ini, doktor akan memeriksa sama ada sel tersebut mempunyai respons yang positif atau tidak terhadap ubat yang diberikan.

3. Terapi imun

Terapi imun merupakan sejenis rawatan yang menggunakan sistem imunisasi sendiri untuk melawan sel kanser dalam badan.

Ubat yang diberikan sewaktu terapi imun membantu badan untuk mengenal pasti sel kanser yang berbahaya. Oleh itu, sistem imun badan boleh menyerang sel kanser tersebut dan memusnahkannya.

Walau bagaimanapun, seperti rawatan kanser yang lain, terapi imun juga mempunyai kesan sampingannya yang tersendiri seperti rasa penat, batuk-batuk, sesak nafas dan loya.

Terapi imun boleh mengakibatkan inflamasi pada organ badan. Oleh itu, sebelum anda melakukan apa-apa jenis terapi, berbincang dengan doktor terlebih dahulu supaya anda lebih bersedia ketika menerima rawatan nanti.

Rawatan alternatif

Selain rawatan yang dinyatakan di atas, ada beberapa rawatan alternatif yang boleh dilakukan oleh pesakit yang menghidap kanser. Malah, ada pesakit yang mengakui bahawa rawatan alternatif ini berkesan untuk melegakan
simptom yang mereka alami.

Namun, jika anda mempertimbangkan untuk melakukan rawatan alternatif, pastikan anda membuat kajian terlebih dahulu. Pastikan cara rawatan yang digunakan selamat untuk merawat pesakit radang paru paru.

Rawatan alternatif yang tidak mempunyai sebarang sokongan dari segi saintifik boleh membawa mudarat kepada pesakit. Jadi, pastikan anda elakkan sebarang rawatan yang banyak memberikan janji-janji palsu seperti:

Boleh memulihkan kanser

Menghalang anda daripada mengambil ubat-ubatan yang diberikan oleh pihak hospital

Anda terpaksa berjumpa pengamal perubatan ini secara rahsia

Pastikan anda bercakap dengan doktor terlebih dahulu sebelum melakukan sebarang rawatan alternatif.

1. Akupuntur

Akupuntur merupakan sejenis rawatan tradisional yang berasal daripada negara China. Rawatan ini tidak menyakitkan dan terbukti dapat mengurangkan simptom yang dialami pesakit kanser paru-paru seperti kesakitan, depresi, keresahan, dan loya.

Mengikut kajian, pesakit kanser paru-paru yang melakukan amalan meditasi, berurut, dan akupuntur disamping mengikuti rawatan standard di hospital mengakui simptom mereka berkurangan dan dapat hidup dengan lebih selesa.

2. Urutan

Urutan merupakan sejenis rawatan yang boleh dilakukan untuk menenangkan pesakit. Tukang urut selalunya akan menggunakan tangan dan kaki mereka untuk mengurut kawasan otot pesakit supaya kesakitan yang dialami dapat dikurangkan.

 Jenis urutan yang kerap digunakan bersama rawatan kanser ialah:

Urutan aromaterapi menggunakan minyak pati

Refleksologi, atau reflesologi kaki

Selain mengurangkan kesakitan yang pesakit alami, cara merawat jenis ini juga boleh bantu pesakit radang paru paru tidur lebih lena dan mengurangkan kepenatan yang dialami pesakit.

3.
Hipnosis

Menurut
Wellness Institut
, rawatan hipnosis dapat membantu pesakit untuk meredakan kegelisahan, rasa loya dan sakit yang disebabkan oleh kanser. Hipnosis merupakan satu cara merawat kanser yang masih asing bagi rakyat Malaysia.

 4. Meditasi

Meditasi merupakan satu amalan yang boleh dilakukan untuk mengurangkan tekanan yang diakibatkan oleh kanser paru-paru. Individu yang mengamalkan meditasi dan kawalan pernafasan yang betul juga dapat membantu paru-paru mereka berfungsi dengan lebih baik.

Ubat-ubatan berasaskan herba

Ubat-ubatan berasaskan herba boleh digunakan untuk merawat penyakit dan sihatkan badan. Walau bagaimanapun, masih tiada bukti kukuh yang menyokong penggunaan ubat-ubatan berasaskan herba untuk merawat kanser paru-paru.

Namun, kajian masih dijalankan di seluruh dunia untuk mencari herba yang sesuai digunakan untuk merawat kanser paru-paru.

Sebagai contoh, sebuah kajian telah dijalankan oleh Rama S Ranga mendapati bahawa ubat tradisional India, Rasagenthi Lehyam (RL) mempunyai sifat anti-kanser yang boleh digunakan untuk merawat kanser paru-paru.

Walau bagaimanapun, masih banyak lagi kajian yang perlu dilakukan sebelum herba ini dapat digunakan sebagai ubat untuk merawat kanser paru-paru.

Berhenti merokok

Amalan merokok merupakan
punca utama
yang mengakibatkan kematian dalam kalangan pesakit kanser. Hampir 85% kes kanser paru-paru adalah berkaitan dengan amalan merokok.

Salah satu cara yang berkesan untuk mengurangkan risiko kanser paru-paru ialah dengan berhenti merokok.

Individu yang berhenti merokok boleh meningkatkan kadar survival kanser paru-paru tidak kira semasa bila mereka berhenti dari merokok.

Elakkan pendedahan asap sekunder

 Individu yang tidak merokok boleh terdedah dengan asap sekunder melalui:

Individu lain yang merokok

Pendedahan kepada asap rokok ataupun paip.

Menurut kajian, individu yang tinggal dengan perokok mempunyai risiko untuk menghidap kanser paru-paru sebanyak 20% hingga 30%.

Anda boleh elakkan asap sekunder dengan beberapa cara yang mudah. Salah satunya ialah dengan mengharamkan amalan merokok di dalam rumah, Jangan benarkan ahli keluarga atau kawan-kawan anda merokok di dalam kenderaan.

Uji rumah untuk kehadiran gas radon

Disebabkan gas radon tidak mempunyai sebarang bau atau rasa, hanya satu cara sahaja yang boleh anda lakukan untuk mengetahui sama ada rumah anda dicemari dengan gas radon iaitu dengan cara mengujinya.

Anda boleh minta pertolongan daripada pihak profesional atau beli kit yang boleh didapati di kedai
 hardware
 yang berdekatan.

Elakkan pendedahan terhadap karsinogen di tempat kerja

Jika anda terdedah dengan bahan kimia beracun di tempat kerja, pastikan anda menggunakan pakaian
 perlindunga
n yang bersesuaian untuk elakkan diri daripada terdedah dengan bahan kimia yang boleh memudaratkan paru-paru anda.

Sebelum memulakan kerja, pastikan anda rujuk MSDS (Material Safety Data Sheet) untuk mengetahui bahaya dan risiko bahan yang anda gunakan semasa kerja terhadap kesihatan diri.

Ambil makanan yang sihat

Amalkan makan lebih sayur dan buah-buahan dalam diet seharian. Jika boleh, makan dua hidangan buah-buahan dan lima hidangan sayur setiap hari untuk rendahkan risiko anda menghidap kanser. Pesakit yang amalkan diet sihat sebegini boleh menghalang kanser dari berulang.

Senaman

Senaman boleh membantu menghalang dan merawat kanser atau radang paru-paru dengan cara mengurangkan inflamasi, mengekalkan berat badan atau paras normal dan bantu menguatkan sistem imun badan.

Amalkan senaman aerobik selama 30 minit sebanyak 3 kali seminggu untuk badan yang lebih cergas dan sihat.


Nak Jaga Buah Pinggang Agar Kekal Sihat? Ikut 9 Tip Penjagaan Ini

Buah pinggang merupakan antara organ penting di dalam badan manusia. Oleh itu, amatlah perlu untuk jaga buah pinggang anda supaya sentiasa dalam keadaan sihat.

Ingin tahu tip menjaga kesihatan buah pinggang? Ikuti perkongsian artikel ini.

Untuk mendapatkan lebih banyak info tentang Urologi, sila dapatkannya
di sini.

Cara jaga buah pinggang

Buah pinggang berfungsi sebagai ‘penapis’ sisa daripada darah dan menghantarnya keluar melalui
pundi kencing.
Tanpanya pelbagai masalah kesihatan berisiko untuk berlaku.

Jadi berikut adalah beberapa tip penjagaan kesihatan atau cara jaga buah pinggang sihat yang boleh diikuti.

 Pengambilan ubat-ubatan

Ubat NSAID merupakan ubat antiradang nonsteroid seperti ibuprofen dan naproxen. Pengambilan dalam jumlah yang terlalu banyak atau secara kerap boleh merosakkan buah pinggang.

Penggunaan
proton pump inhibitors
 (PPIs) untuk tempoh jangka masa panjang bagi merawat ulser atau GERD cenderung untuk meningkatkan risiko mengalami penyakit buah pinggang yang kronik. Pastikan anda hanya mengambilnya jika mendapat saranan daripada doktor.

 Antibiotik

Ubat yang membantu melawan bakteria ini boleh merosakkan buah pinggang jika anda mengambilnya terlalu kerap. Masalah kesihatan ini boleh berlaku walaupun pada dasarnya anda sihat.

Sudah tentu isu kesihatan ini akan menjadi lebih serius jika anda sememangnya mengalami sakit berkaitan buah pinggang.

Bahkan, sesetengah jenis antibiotik seperti
penisilin, sulfonamida
 dan
cephalosporin
 antara jenis antibiotik yang cenderung menjadi punca masalah.

Cara jaga buah pinggang – Suplemen herba

Sesetengah suplemen herba adalah tidak selamat, malahan terdapat produk herba yang berisiko menjejaskan fungsi buah pinggang anda.

Suplemen seperti ini akan menjadi lebih berbahaya untuk dimakan jika anda mempunyai masalah berkaitan buah pinggang. Ini kerana, ia boleh menyebabkan keadaan kesihatan semakin teruk atau menjejaskan fungsi ubat-ubatan yang anda ambil.

Cara jaga buah pinggang – Pemakanan

Buah pinggang akan memproses setiap makanan dan minuman yang diambil oleh individu. Itu termasuklah makanan yang tinggi lemak, garam dan gula.
Untuk tempoh jangka masa panjang, pemakanan yang tidak sihat ini pastinya akan
menyebabkan tekanan darah tinggi
, obesiti dan diabetes.

Secara tidak langsung ia meningkatkan risiko untuk mewujudkan masalah kesihatan lain yang ‘membebankan’ fungsi buah pinggang anda.

Jadi untuk menjaga kesihatan buah pinggang, perbanyakkan makan sayuran, buah-buahan dan bijirin penuh serta kurangkan pengambilan makanan yang diproses.

 Garam

Mineral ini memberikan kesan yang berbeza bagi setiap individu. Bagi sesetengah individu, ia akan meningkatkan jumlah protein dalam air kencing mereka. Sudah tentu keadaan itu boleh mendatangkan bahaya pada buah pinggang hingga menjadi semakin kronik.

Pengambilan garam secara berlebihan
 juga akan membangunkan risiko untuk menghidap tekanan darah tinggi, penyakit buah pinggang dan batu karang. Keadaan kesihatan ini sudah tentu menyakitkan dan boleh mengakibatkan kerosakan pada buah pinggang jika tidak dirawat.

 Air

Cara jaga buah pinggang yang seterusnya adalah dengan air.

Air dapat membantu menyalurkan nutrien penting ke buah pinggang dan menyingkirkan sisa kepada pundi kencing dalam bentuk air kencing.

Pengambilan air yang tidak mencukupi
, akan menyebabkan fungsi penapis kecil di dalam buah pinggang boleh terhenti dan berisiko menyebabkan jangkitan dan batu karang. Berdepan dengan dehidrasi juga boleh merosakkan buah pinggang, khususnya jika keadaan ini sering berlaku.

 Bersenam

Bersenam juga merupakan salah satu cara jaga buah pinggang.

Seperti pengambilan diet makanan seimbang, senaman juga boleh membantu mencegah masalah kesihatan seperti kencing manis dan penyakit jantung yang boleh menyebabkan kerosakan buah pinggang.

Tetapi berhati-hati,
terlebih
bersenam
 juga berisiko merosakkan buah pinggang anda jika ia tidak bersedia.

Mulakan senaman secara perlahan-lahan, seperti 30 hingga 60 minit dalam tempoh lima kali seminggu. Jangan membebankan atau memaksa diri anda melakukan aktiviti fizikal intensiti tinggi.

Pastikan anda mendapat nasihat dan rundingan doktor sebelum melakukan sebarang senaman jika anda mempunyai masalah kesihatan.

 Pemeriksaan

Adalah penting untuk mengetahui tahap risiko penyakit buah pinggang kepada diri sendiri. Kecenderungan untuk anda menghidapnya adalah tinggi jika anda atau ahli keluarga mempunyai penyakit jantung,
tekanan darah tinggi,
 diabetes atau sejarah keluarga dengan masalah kegagalan buah pinggang.

 Tabiat harian

Tabiat tidak sihat seperti
pengambilan minuman alkohol secara berlebihan
 boleh menjejaskan fungsi buah pinggang untuk tempoh jangka masa panjang. Apatah lagi, tabiat ini mungkin akan menyebabkan kerosakan organ tersebut.

Manakala tabiat merokok pula cenderung untuk meningkatkan risiko kanser buah pinggang dan merosakkan saluran darah. Keadaan ini akan menyebabkan aliran darah menjadi perlahan sekaligus menjejaskan fungsi buah pinggang.

Jadi cara yang terbaik adalah dengan mengurangkan atau berhenti terus dari tabiat buruk ini.

Penjagaan kesihatan buah pinggang

Dua keadaan kesihatan yang boleh menjejaskan buah pinggang adalah diabetes dan tekanan darah tinggi. Pengambilan diet yang seimbang dan bersenam secara kerap dapat membantu mengawal kedua-dua masalah kesihatan ini.

 Ingat, buah pinggang adalah organ penting dalam badan dan anda haruslah menjaga organ tersebut dengan baik.


Pengekalan air

Definisi

Apakah itu pengekalan air?

Pengekalan air, juga dikenali sebagai pengekalan cecair atau edema, merujuk kepada penghasilan cecair di dalam sistem peredaran darah, tisu badan, atau rongga badan yang berlebihan.

Pengekalan air boleh terjadi di mana-mana tempat di dalam badan dan disebabkan oleh pelbagai puncanya.

Apakah kebarangkalian pengekalan air?

Pengekalan air adalah lazim berlaku. Sila berbincang dengan doktor anda untuk maklumat lanjut.

Simptom

Apakah simptom pengekalan air?

Simptom yang biasa terjadi kepada pengekalan air ialah bengkak pada satu bahagian badan atau lebih kerana cecair terperangkap, terutama sekali di kawasan buku lali dan kaki.

Mungkin terdapat beberapa simptom yang tidak dinyatakan di atas. Jika anda mempunyai soalan berkenaan simptom tertentu, sila hubungi doktor anda.

Bilakah saya harus berjumpa doktor anda?

Jika anda mengalami mana-mana tanda dan simptom yang disenaraikan di atas atau anda mempunyai sebarang persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi and
a.

Punca

Apakah yang menyebabkan pengekalan air?

Terdapat banyak kemungkinan sebab berlakunya pengekalan air, termasuklah:

Kapilari

Cecair yang kaya dengan nutrisi, vitamin, dan oksigen sentiasa melalui salur darah kecil (kapilar) kepada tisu sekitarnya – cecair ini dipanggil cecair interstitial.

Cecair interstitial menghantar nutrisi kepada sel dan kemudiannya kembali ke dalam kapilari. Pengekalan air berlaku sekiranya tekanan di dalam kapilari berubah.

Pengekalan air juga mungkin berlaku jika terdapat sesuatu yang menjadikan dinding kapilari bocor. Sekiranya sesuatu berlaku terhadap tekanan atau dinding bocor, cecair lebihan akan dihantar ke ruang di antara sel.

Sekiranya terlalu banyak cecair yang dihantar, semakin banyak yang akan berada di dalam tisu, tidak pulang ke dalam kapilari semula, menyebabkan bengkak dan pengekalan air.

Sistem limfatik

Sistem limfatik akan mengalirkan cecair daripada tisu (limfa) ke dalam saluran darah. Walau bagaimanapun, jika terlalu banyak cecair yang dialirkan pada mulanya, sistem limfatik akan terjejas – ia tidak dapat mengalirkan cecair itu semula ke dalam tisu dalam masa tertentu, dan ia akan terkumpul di dalam tisu.

Kadang-kadang, sekiranya sistem limfatik tersumbat, kadar cecair kembali semula ke dalam saluran darah mungkin berubah. Ini bermakna cecair mungkin akan terkumpul didalam tisu, menyebabkan bengkak pada pelbagai bahagian badan, termasuklah abdomen, buku lali, kaki dan tapak kaki.

Jantung

Tekanan di dalam salur darah yang biasa dikawal oleh kuasa mengepam jantung sebahagiannya. Walaupun begitu, jika jantung gagal berfungsi, tekanan darah akan berubah, selalunya akan menyebabkan pengekalan air yang serius.

Kebiasaannya, kaki, dan buku lali akan membengkak. Cecair juga akan terhasil dalam paru-paru, mengakibatkan batuk yang berpanjangan dan/atau sukar bernafas.

Kegagalan jantung kongestif boleh menyebabkan masalah pernafasan, termasuklah stres yang berlebihan terhadap jantung. Pesakit selalunya akan diberikan diuretik. Diuretik ialah sesuatu yang menggalakkan penghasilan air kencing oleh buah pinggang – dalam erti kata lain, sesuatu yang membantu menyahkan air.

Buah pinggang

Darah ditapis di dalam buah pinggang – sisa buangan, cecair dan bahan lain akan disaring dan melalui  tubuh yang halus; dari situ, salur darah akan menyerap semula apa sahaja yang berguna kepada tubuh badan. Apa yang tidak boleh digunakan oleh badan – air- dibuang ke dalam air kencing.

Dalam kebanyakan kes, buah pinggang boleh membuang kesemua sisa buangan yang dihasilkan tubuh badan. Meskipun begitu, sekiranya peredaran darah ke buah pinggang terganggu, masalah akan timbul. Contohnya, dalam kegagalan buah pinggang, bahan buangan, termasuklah cecair, tidak boleh dibuang daripada badan dengan sempurna, mengakibatkan pengekalan air.

Kehamilan

Rahim akan menekan salur darah vena di dalam pelvis yang menyebabkan penghasilan air dalam badan ketika mengandung. Dalam kebanyakan kes, ini tidak perlu dirisaukan kerana ia akan hilang selepas bayi bersalin.

Tidak bersenam

Bersenam membantu darah dalam saluran vena kaki pulang semula ke jantung. Sekiranya darah tidak bergerak dengan pantas, ia akan terkumpul di dalam kaki, menyebabkan tekanan kapilari meningkat. Cecair akan keluar daripada kapilari pada kadar yang laju disebabkan oleh tekanan yang tinggi.

Semakin tinggi tekanan maka semakin sukarlah cecair untuk masuk semula ke dalam kapilari.

Senaman adalah peting untuk merangsang sistem limfatik untuk berfungsi dengan mengawal lebihan cecair – membawa lebihan cecair ke dalam saluran darah pada kadar yang mengawal tahap air di dalam badan. Penerbangan yang mengambil masa yang panjang boleh meningkatkan risiko pengekalan air.

Semasa di dalam penerbangan yang lama, pergerakan kecil, seperti berdiri menggunakan jari kaki beberapa kali, menggerakkan buku lali dan menggoyangkan jari kaki boleh mengurangkan pengekalan air.

Protein

Manusia memerlukan protein dalam kadar yang tertentu untuk keseimbangan air dalam badan yang efektif. Seseorang yang mengalami kekurangan protein yang serius akan mempunyai masalah membawa air daripada ruangan tisu kembali ke dalam kapilari. Seseorang yang kebuluran akan mempunyai organ yang membesar kerana kekurangan protein di dalam dietnya.

Histamin

Apabila keradangan berlaku kepada tubuh badan, histamin akan dirembeskan. Histamin menyebabkan ruang di antara sel dinding kapilari membesar, mengakibatkan kebocoran. Tujuan histamin dihasilkan adalah memudahkan sel darah putih sampai ke kawasan jangkitan untuk melawan kuman. Meskipun begitu, jika keradangan berpanjangan, pengekalan air boleh menjadi masalah.

Ubat yang menyebabkan pengekalan air

Sesetengah ubat akan menyebabkan pengekalan air, termasuklah:

Ubat yang mengandungi estrogen, seperti pil perancang bergabung, atau HRT (hormone replacement therapy)

NSAIDs
(non-steroidal anti inflammatory drugs)
 – ubat yang mengurangkan kesakitan, demam. Sekiranya diberikan pada dos yang tinggi, ia amat efektif dalam mengurangkan keradangan. Contohnya aspirin, ibuprofen dan naproxen

Beta-blockers – digunakan untuk merawat degupan jantung yang tidak normal dan mencegah tachycardia

Pengekalan air pre-menstrual

Pengekalan air pre-menstrual boleh menyebabkan buah dada membengkak dan sakit. Pakar berpendapat ia adalah disebabkan oleh ketidakseimbangan hormon dan beberapa faktor nutrisi:

Kekurangan zat dan diet yang tidak sihat – diet yang kurang zat protein mengakibatkan tahap albumin rendah, yang memainkan peranan penting dalam penghasilan pengekalan air

Garam (sodium) – makanan yang mengandungi garam yang berlebihan boleh menyebabkan pengekalan air

Alahan – sesetengah makanan dan gigitan serangga boleh menyebabkan edema terhadap golongan tertentu

Penyakit tiroid – pesakit yang mempunyai masalah kelenjar tiroid selalunya mengalami pengekalan air

Faktor risiko

Apakah yang meningkatkan risiko saya terhadap pengekalan air?

Sila berhubung doktor anda untuk maklumat lanjut.

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah pengekalan air didiagnosis?

Jika seseorang mengalami pengekalan air, mereka boleh melawat doktor yang bertauliah untuk mendapatkan diagnosis. Keadaan kesihatan ini selalunya disebabkan oleh penyakit yang tersembunyi. Untuk merawat penyakit yang tersembunyi ini, doktor perlu menjalankan beberapa ujian.

Apabila pengekalan air berlaku di dalam peparu, doktor mungkin akan menjalankan X-ray dada untuk melihat samada individu tersebut mempunyai pneumonia atau air di dalam peparu. Sekiranya cecair dapat dilihat, ia menunjukkan tanda-tanda seseorang itu mempunyai masalah kardiovaskular. Apabila badan tidak boleh membawa nutrisi melalui salur darah, cecair akan terkumpul di dalam paru-paru.

Kebanyakan doktor akan menjalankan pemeriksaan fizikal pada permulaan dan bertanya kepada sejarah kesihatan. Pemeriksaan fizikal akan melihat kepada kewujudan pengekalan air dan simptom yang lain. Sebarang simptom yang lain boleh membantu doktor mendiagnosis keadaan kesihatan yang ada. Untuk memudahkan kerja doktor, pesakit haruslah memberi penerangan tentang simptom yang dialami dengan berhati-hati. Sejarah kesihatan amat membantu. Terdapat banyak masalah kesihatan yang berlaku di kalangan ahli keluarga. Dengan memberikan sejarah kesihatan yang betul, doktor boleh melihat kepada penyakit yang menyebabkan pengekalan air. Sebagai tambahan, ia membantu doktor menjimatkan masa daripada melakukan pemeriksaan yang tidak diperlukan dengan melihat kepada persamaan penyakit di kalangan ahli keluarga.

Apabila sejarah kesihatan dan pemeriksaan fizikal telah siap, doktor mungkin akan menjalankan ujian selanjutnya. Kebanyakan kes berlaku akibat daripada masalah jantung atau hati. Organ ini amat penting kepada tubuh badan untuk membuang sisa buangan dan memproses cecair. Untuk mendiagnosis kes ini, doktor mungkin akan bermula dengan ujian fungsi hati. Doktor akan melihat kepada keadaan seperti cirhosis atau hati berlemak. Sesetengah orang akan mengalami pengekalan air apabila hati mereka tidak berfungsi dengan betul. Apabila keputusan ujian siap, doktor boleh merawat pesakit mengikut keadaan yang berlaku. Sebagai tambahan, doktor mungkin akan memilih untuk menjalankan ujian air kencing dan ujian fungsi buah pinggang.

Ujian darah hematologi akan melihat kepada keadaan kesihatan seperti anemia dan dehidrasi. Lazimnya, ia akan menguji kiraan sel darah dan profil penuh sel darah. Maklumat ini kemudiannya digunakan untuk mencari penyakit yang tersembunyi. Sekiranya seseorang itu dehidrasi atau kurang zat,  doktor akan menyuruh pesakit mengubah diet atau hidrasi. Dehidrasi boleh menyebabkan pengekalan air, maka doktor akan memastikan supaya ini tidak menjadi sebabnya sebelum memberikan sebarang ubat.

Dengan melihat kepada sejarah kesihatan pesakit, doktor boleh mengagak kecenderungan genetik terhadap penyakit jantung. Di dalam tubuh badan manusia, jantung bertanggungjawab untuk mengepam darah ke seluruh badan. Darah akan membuang sisa buangan dan bahan toksin sambil menyediakan nutrisi kepada tisu. Sekiranya jantung tidak berfungsi dengan betul, darah tidak menjalankan tugasnya dengan sempurna. Lama-kelamaan, pengekalan air atau penghasilan air dalam peparu akan berlaku. Untuk mencari masalah ini, doktor akan menjalankan ujian fungsi jantung seperti elektrokardiogram. Doktor akan melihat kepada sejarah kesihatan keluarga dan mungkin akan menyuruh pesakit memakai
heart rate monitor
 untuk jangka masa tertentu.

Bagaimanakah pengekalan air dirawat?

Rawatan kepada pengekalan air bergantung kepada beberapa faktor, termasuklah punca asalnya.

Rawatan Kapillari bocor

Dalam kes ini, tisu akan mengekalkan air dan protein. Diuretik akan menyebabkan buah pinggang untuk membuang air daripada darah dengan lebih laju, protein di dalam ruangan tisu juga akan menarik air daripada darah ke dalam tisu pada masa yang sama – menyebabkan dehidrasi di dalam darah. Akhirnya, diuretik akan menjadikan pengekalan air bertambah teruk.

Doktor akan merawat sebab berlakunya kebocoran pada kapilari. Sebagaimana ia berkaitan dengan masalah protein, ubat akan diberikan untuk memecahkan protein dalam ruangan tisu.

Ia adalah sukar kepada doktor untuk membezakan masalah kebocoran kapilari dan pengekalan air bukan disebabkan kebocoran kapilari.

Mengurangkan simptom pengekalan air

Rawatan berikut boleh mengurangkan simptom pengekalan air:

Mengurangkan pengambilan garam

Menurunkan berat badan

Bersenam selalu

Mengangkat kaki beberapa kali sehari untuk mengelokkan peredaran darah

Memakai stoking sokongan jika pengekalan air berlaku pada kaki

Elakkan duduk atau berdiri yang terlalu lama

Berjalan selalu atau keluar berehat apabila berada di dalam  kereta, kereta api, bot atau kapal terbang

Elakkan suhu yang melampau, seperti tab, pancuran mandian dan sauna yang panas. Pakai baju tebal ketika cuaca sejuk

Urut – jika kawasan yang terjejas berada dalam arah menuju ke jantung, mengurut membantu mengalirkan cecair yang terkumpul. Ia amat penting supaya pergerakan tangan tidak menyebabkan kesakitan

Perubahan gaya hidup dan rawatan sampingan

Apakah perubahan gaya hidup dan rawatan sampingan yang boleh membantu saya menangani pengekalan air?

Perubahan gaya hidup dan rawatan sampingan berikut mungkin boleh membantu anda mengurangkan pengekalan air:

Kurangkan makan garam

Tingkatkan pengambilan magnesium

Tingkatkan pengambilan vitamin B6

Makan makanan yang kaya dengan potassium

Mengambil dandelion

Elakkan karbohidrat yang diproses

Jika anda mempunyai sebarang pertanyaan, sila berbincang doktor anda untuk memahami penyelesaian terbaik bagi anda.

Hello Health Group
tidak menyediakan nasihat perubatan, diagnosis atau sebarang rawatan.


Hati-Hati, Stres Dikatakan Penyumbang Kepada Sakit Jantung, Benarkah?

Lebih banyak kajian diperlukan untuk menentukan bagaimana kesan stress menyumbang kepada penyakit jantung. Tetapi, apa yang pasti adalah stres boleh menjejaskan tingkah laku lantas meningkatkan risiko masalah jantung.

Untuk mendapatkan lebih banyak info tentang Kesihatan Jantung, sila dapatkannya
di sini.

Kesan stress dan masalah jantung

 Sesetengah orang memilih untuk
minum terlalu banyak alkohol
 atau merokok bagi “menguruskan” stres kronik mereka. Walau bagaimanapun, tabiat ini boleh meningkatkan tekanan darah dan merosakkan dinding arteri.

Jika anda sering tertekan dan tidak mempunyai cara terbaik untuk menguruskannya, anda lebih cenderung untuk mendapat penyakit jantung,
tekanan darah tinggi
, sakit dada atau
degupan jantung yang tidak sekata.

Cara anda menangani stres adalah sangat penting. Ini kerana, jika anda bertindak balas dengan cara yang tidak sihat seperti merokok, makan berlebihan atau tidak bersenam. Ia menyebabkan kesan stress menjadi bertambah parah.

Sebaliknya, jika anda bersenam dan sering kali berhubung dengan orang lain, maka ia akan memberikan perbezaan terhadap emosi dan badan anda.

Anda juga mungkin mahu:

Tukar gaya hidup untuk mengurangkan tekanan.

Menerima bahawa terdapat beberapa perkara yang anda tidak dapat kawal.

Sebelum anda bersetuju untuk melakukan sesuatu, pertimbangkan sama ada anda benar-benar boleh melakukannya atau tidak. Tiada masalah untuk mengatakan “tidak” kepada permintaan yang akan menambah lebih banyak tekanan kepada kehidupan anda.

Terus berhubung dengan orang yang anda selesa.

Cari masa untuk berehat setiap hari. Anda boleh membaca buku, mendengar muzik, bermeditasi, berdoa, melakukan yoga atau tai chi, menulis jurnal atau memikirkan apa yang baik dalam hidup anda.

Apabila bersenam, anda dapat membakar tekanan dan lebih bersedia untuk mengendalikan masalah.

Baca juga:

Elak Stres Lepas Bersalin, Perlu Ke Ibu Ambil Pembantu Rumah? Pertimbangkan 7 Aspek Ini!

Stres Boleh Jadi Punca Banyak Masalah, Termasuk Rambut Gugur Dan Botak?

Kesimpulan

Sesetengah orang menghadapi masalah dalam mengendalikan kesan stress kerana mengalami depresi.

Jika ia berlaku kepada anda, dapatkan bantuan daripada doktor atau kaunselor. Ini kerana, depresi berkait dengan penyakit jantung, namun ia boleh dirawat.

Jika sukar untuk menukar cara anda dalam mengendalikan stres, apa kata anda ambil kelas pengurusan stres, baca buku mengenai pengurusan stres, atau buat temu janji dengan ahli terapi.

Ia merupakan satu pelaburan sihat demi kesihatan dan kualiti hidup anda pada masa sekarang dan untuk tahun-tahun akan datang.


Pendarahan Implantasi Atau Haid? Ini Cara Bezakannya, Barulah Tak Salah Tafsir

Sesetengah wanita mungkin akan
mengalami tompokan darah
 sebagai tanda
awal kehamilan
. Tetapi apakah perbezaan dan ciri ciri pendarahan implantasi atau haid?

Adakah pendarahan yang berlaku sebagai tanda wujud risiko untuk anda berdepan masalah kesihatan lain?

Ikuti kupasan Hello Doktor ini.

Untuk mendapatkan lebih banyak info tentang Kehamilan, sila dapatkannya
di sini.

Tanda awal kehamilan

Antara ciri-ciri pendarahan implantasi adalah ia merupakan pendarahan ringan atau tompokan darah yang berlaku antara 7 hingga 14 hari selepas persenyawaan.

Selepas ovulasi
 dan ketika
telur berjaya disenyawakan oleh sperma
 dalam tiub fallopio, embrio akan memulakan proses pembahagian dan membesar.

Dalam tempoh tersebut,
lapisan dalaman rahim yang dikenali sebagai endometrium
 akan mula berubah.

Sepanjang
proses kitaran haid
, ia sudah pun menebal.

Tetapi lapisan ini perlu berkembang serta menjadi matang untuk melindungi dan menyuburkan embrio bagi
tempoh sembilan bulan
.

Sekitar 5 hingga 6 hari selepas persenyawaan, embrio akan bergerak melalui tiub fallopio dan memasuki rahim.

Embrio sudah mula memerlukan lebih banyak nutrien dan lapisan endometrium sudah cukup tebal untuk memberikan sokongan kepadanya.

Pada masa ini, embrio akan menempel pada endometrium, di mana ia akan bergantung pada tubuh ibu – buat kali pertamanya – bagi memenuhi keperluan nutrien dan oksigen.

Pendarahan implantasi berlaku ketika embrio bergerak ke dalam rahim, yang boleh menyebabkan saluran darah kecil pecah.

Kerana itulah akan muncul tompokan darah, sekali gus dianggap sebagai tanda
awal kehamilan
.

Ciri ciri pendarahan implantasi: Bila ia akan berlaku?

Ketika implantasi berlaku pada lapisan rahim, proses ini boleh mengganggu saluran darah kecil di tempat embrio masuk.

Umumnya, gangguan pada saluran darah yang berlaku tidak mendatangkan sebarang masalah kerana endometrium akan pulih dengan sendirinya.

Tetapi keadaan itu mungkin akan mengakibatkan sesetengah wanita mengalami tompokan darah ringan, yang berwarna merah jambu atau kecoklatan.

Biasanya sebagai ciri-ciri pendarahan implantasi, ia akan terjadi lebih awal daripada jangkaan
kedatangan haid bulanan
 anda.

Baca juga:

Simptom pendarahan implantasi

Oleh sebab pendarahan yang berlaku dianggap sebagai antara tanda awal kehamilan, pastinya ada gejala akan dialami, seperti:

Pendarahan ringan atau tompokan darah yang dikatakan berbeza berbanding
pendarahan haid
 kerana warnanya lebih gelap

Kekejangan ringan, tidak seperti kekejangan disebabkan
period

Berasa lemah badan

Payudara bengkak

Perubahan emosi

Sakit kepala

Berasa loya

Sakit bahagian belakang badan

Simptom yang dialami hampir serupa dengan gejala ketika datangnya haid. Jadi, apakah ciri-ciri pendarahan implantasi yang membezakannya dengan haid?

Perbezaan & ciri ciri pendarahan implantasi atau darah haid

Kebiasaannya pendarahan haid akan berlangsung untuk tempoh selama 3 hingga 5 hari. Pengaliran darahnya bermula dengan banyak dan semakin berkurangan.

Manakala tompokan darah implantasi ini biasanya berwarna coklat gelap atau hitam, yang bermakna darah lama, walaupun ada kalanya ia boleh hadir dalam warna merah jambu atau merah.

Tompokan darah yang dianggap tanda
awal kehamilan
 ini juga tidak banyak. Anda mungkin akan melihat tompokan ringan atau beberapa titisan darah.

Tidak dinafikan, sukar bagi wanita untuk mengetahui perbezaan antara ciri-ciri pendarahan implantasi atau haid, kerana simptomnya sangat tidak jauh berbeza.

Namun, berikut dikongsikan 4 perbezaan utama yang boleh anda perhatikan.

Ciri-ciri haid

Berlangsung selama 3 hingga 7 hari, dengan 2 hingga 3 hari darah berwarna merah terang

Pendarahan bermula dengan banyak dan semakin berkurangan sehingga tiada lagi darah yang keluar

Kekejangan yang dialami lebih teruk. Ia boleh terjadi sebelum haid bermula dan berterusan selama 2 hingga 3 hari

Sesetengah wanita akan melihat gumpalan darah yang keluar ketika haid

Ciri ciri pendarahan implantasi

Biasanya terjadi untuk tempoh tidak lebih 1 hingga 2 hari

Darah yang hadir cenderung berwarna merah muda/terang hingga coklat gelap (seakan karat). Seorang wanita selalunya akan menyedari kehadiran darah itu apabila mengelap
bahagian alat sulit
 atau terlihat tompokan darah pada
pantyliner

Mungkin berlaku kekejangan ringan atau tiada langsung

Tidak akan keluar sebarang gumpalan darah

Pemeriksaan doktor

Sememangnya tompokan darah yang dianggap sebagai ciri ciri pendarahan implantasi dan tanda awal kehamilan ini tidak langsung mendatangkan bahaya.

Pun begitu, jika terjadi pendarahan yang berlanjutan, ia mungkin petunjuk sesuatu serius mungkin sedang berlaku, lebih-lebih lagi ketika
sedang berbadan dua
.

Ada kalanya, hasil
ujian kehamilan positif
 yang diikuti dengan pendarahan boleh menjadi petunjuk masalah kesihatan seperti keadaan
kehamilan luar rahim
, risiko
kehamilan anggur
 atau
keguguran awal.

Sekiranya anda mengalami pendarahan yang berterusan, sebaiknya lakukan pemeriksaan doktor dengan segera bagi mendapatkan lebih kepastian tentang keadaan diri.

Walau apa pun, cuba untuk tidak terlalu risau. Sekiranya pendarahan tersebut adalah ringan dan tidak berterusan bagi tempoh yang lama, semuanya akan baik-baik sahaja, okay?

Kami di Hello Doktor mendoakan agar proses kehamilan yang akan anda lalui berjalan dengan lancar tanpa sebarang masalah.


Jika Anda Alami 9 Tanda Ini, Jumpa Doktor Cepat! Ini Kesan Sebab Gula Darah Terlampau Tinggi

Tahukah anda, jika paras gula darah tinggi, anda amat berisiko untuk mendapat sindrom hiperosmolar diabetes?

Adakah sindrom akibat gula darah tinggi ini berbahaya? Mari kita lihat apakah kesannya kepada tubuh badan.

Kenali sindrom hiperosmolar diabetes: Sindrom akibat gula darah tinggi

Sindrom hiperosmolar diabetes merupakan sejenis keadaan kesihatan yang berlaku disebabkan paras gula darah yang terlalu tinggi.

Ia merupakan satu keadaan yang sering berlaku dalam kalangan pesakit diabetes jenis 2.

Sekiranya anda mengalami sindrom ini, tubuh badan anda cuba untuk mengeluarkan atau menyingkirkan lebihan gula darah melalui air kencing.

Jika terus dibiarkan tanpa rawatan, ia boleh menyebabkan dehidrasi yang melampau sehingga boleh membawa maut.

Keadaan ini merupakan salah satu daripada komplikasi yang biasa berlaku jika anda menghidap diabetes.

Simptom-simptom sindrom hiperosmolar diabetes

Untuk pengetahuan anda, sindrom ini boleh berlaku kepada sesiapa sahaja. Namun, ia lebih biasa berlaku dalam kalangan pesakit diabetes jenis 2 yang telah berusia.

Antara simptom atau tanda seseorang itu mengalami sindrom hiperosmolar diabetes adalah:

Mempunyai bacaan gula darah lebih daripada 600 mg/dL

Berasa dahaga yang melampau

Mulut mengalami kekeringan

Kerap membuang air kecil

Kulit menjadi kering

Mengalami demam

Mengalami kekeliruan

Mengalami halusinasi

Penglihatan menjadi kabur

Koma

Apakah punca gula darah tinggi yang menyebabkan sindrom ini berlaku?

Seperti yang diketahui, penghidap diabetes mempunyai paras gula atau glukosa yang tinggi dalam darah mereka.

Gula darah tinggi ini berlaku disebabkan sama ada tubuh badan tidak menghasilkan insulin dengan mencukupi atau mempunyai masalah dengan penggunaan insulin.

Sindrom hiperosmolar diabetes pula berlaku apabila paras gula darah ini menjadi terlalu tinggi dalam tempoh yang lama.

Lebihan gula darah ini kemudiannya dikeluarkan melalui air kencing yang menyebabkan seseorang itu kerap membuang air kecil.

Kesannya, tubuh badan mengalami kehilangan air yang banyak sehingga menyebabkan dehidrasi yang teruk.

Antara punca sindrom hiperosmolar ini boleh berlaku ialah:

Mempunyai jangkitan tertentu seperti jangkitan saluran kencing

Berhenti mengambil ubat-ubatan diabetes

Mempunyai serangan jantung atau strok

Mengambil jenis ubat-ubatan tertentu seperti steroid atau ubat diuretik

Komplikasi akibat sindrom hiperosmolar diabetes

Sindrom hiperosmolar diabetes bukanlah satu keadaan kesihatan yang boleh dipandang ringan.

Ini kerana, sindrom ini merupakan antara keadaan kesihatan yang amat serius.

Sekiranya sindrom ini tidak dirawat dengan baik, ia mungkin boleh menyebabkan beberapa komplikasi lain seperti sawan, koma dan juga pembengkakan dalam otak.

Selain itu, ia juga boleh menyebabkan kegagalan organ dan juga kematian.

Diagnosis sindrom hiperosmolar diabetes

Sekiranya anda dilihat mengalami simptom-simptom sindrom ini, anda akan melalui diagnosis kecemasan oleh doktor yang melibatkan pemeriksaan fizikal dan juga mental.

Anda juga mungkin akan menjalani beberapa ujian makmal seperti ujian darah dan juga ujian air kencing.

Ujian ini bertujuan untuk melihat paras gula darah dan juga fungsi buah pinggang anda.

Selain itu, ia juga digunakan untuk mengesan sebarang jangkitan yang mungkin berlaku.

Rawatan yang tersedia bagi merawat sindrom hiperosmolar diabetes

Sekiranya anda mengalami sindrom ini, anda akan diberikan rawatan kecemasan yang boleh meredakan sindrom dalam masa beberapa jam.

Antara jenis rawatan yang akan diberikan oleh doktor ialah:

Kemasukan cecair melalui vena atau urat untuk mengelakkan dehidrasi

Insulin akan diberikan melalui vena untuk merendahkan paras gula darah

Penggantian potasium dan juga natrium fosfat juga mungkin akan diberikan melalui vena untuk membantu sel tubuh berfungsi dengan baik

Ikuti langkah ini untuk elak gula darah tinggi dan juga sindrom hiperosmolar diabetes

Sememangnya pengawalan masalah diabetes merupakan langkah terbaik untuk mencegah sindrom ini daripada berlaku.

Antara tip atau langkah yang boleh anda ikuti adalah:

Kawal paras gula darah setiap hari.
 Anda perlu memantau paras gula darah anda setiap hari agar anda boleh mengetahui sekiranya bacaan gula darah berada dalam keadaan normal atau sebaliknya

Waspada dengan tanda-tanda gula darah tinggi.
Pastikan anda sentiasa waspada dengan tanda-tanda paras gula darah tinggi

Minum banyak air. Sekiranya anda tidak sihat atau sakit, minumlah banyak air setiap jam untuk mengelakkan dehidrasi

Ikuti pelan pengurusan diabetes anda.
 Pastikan anda makan mengikut pelan pengurusan diabetes dengan mengambil makanan yang sihat dan ubat-ubatan seperti yang dinasihatkan

Dapatkan vaksin.
 Dapatkan vaksin flu tahunan dan tanya doktor sekiranya anda memerlukan vaksin pneumokokal untuk melindungi diri daripada jangkitan pneumonia

Kesimpulan

Sindrom hiperosmolar diabetes berlaku apabila gula darah anda berada pada paras yang terlalu tinggi dalam tempoh yang agak panjang.

Ia menyebabkan tubuh badan anda mengalami dehidrasi yang teruk sehingga boleh mengancam nyawa.

Sekiranya sindrom ini diabaikan, tidak mustahil untuk anda mengalami komplikasi kesihatan yang lebih buruk, bahkan boleh meragut nyawa.

Oleh itu, jika anda menyedari sebarang tanda-tanda paras gula darah tinggi, pergilah berjumpa dengan doktor untuk melakukan pemeriksaan.

Selain itu, ikuti juga tip bagi mengelakkan sindrom hiperosmolar seperti yang telah dinyatakan di atas.


AWAS! Kerja Dari Rumah Buat Anda Rajin Berkebun? Cuba 5 Tip Ini Untuk Cegah Kulat Kuku!

Selaras dengan usaha kerajaan untuk cuba mengekang wabak Covid-19, Malaysia kini di bawah sekatan pergerakan yang menyebabkan majoriti syarikat diharuskan bekerja dari rumah. Dan sejak norma baru ini, pelbagai “hobi” mulai terkenal di media sosial. Salah satunya seperti berkebun! Tapi tahukah anda, hobi sebegini mungkin boleh menjadi punca kuku rosak?

Bekerja dari rumah mungkin kedengaran menyeronokkan, namun ia masih boleh mencetus tekanan dari segi mental apabila terpaksa meluangkan lebih banyak masa di dalam rumah.

Dalam usaha mencegah risiko ini, ramai individu mulai kreatif dengan mempelbagaikan aktiviti harian, dan berkebun berjaya menambat hati ramai. Akan tetapi, ada risiko dan bahayanya aktiviti berkebun yang tidak ramai orang sedar.

Berkebun di rumah boleh jadi punca kuku rosak, bagaimana?

Salah satu punca kuku rosak adalah kerana pendedahan terhadap
jangkitan kulat kuku
 (
onychomycosis
)
2
. Jangkitan kulat kuku ini bakal mengakibatkan banyak perubahan fizikal dan kerosakan pada kuku tangan serta kaki
2
.

Ia mulai terbentuk kerana pendedahan terhadap organisma
dermatophytes
yang boleh dijumpai pada manusia (
anthropophilic organisms
), haiwan (
zoophilic organisms
), di dalam tanah (
geophilic organisms
) atau objek yang telah dicemari olehnya
6
.

Ya, kulat boleh dijumpai hampir di mana-mana habitat, namun majoritinya hidup di darat, terutamanya di dalam tanah, atau di dalam tanaman
7
.
Ditambah pula dengan keupayaan kulat untuk membiak dengan jayanya di tempat yang gelap dan lembap
3
 seperti di dalam kasut kebun, risiko untuk dijangkiti adalah lebih mudah sekiranya anda salah seorang peminat aktiviti bercucuk tanam.

Kulat akan menyerang bahagian kuku kaki, terutamanya jika anda kerap berkaki ayam dan terdedah pada tanah, air atau tumbuh-tumbuhan yang reput
8
 ketika berkebun. Sebarang keretakan kecil di kuku atau kulit di sekitarnya sudah cukup untuk membolehkan kuman menceroboh masuk ke dalam luka, dan menyebabkan jangkitan
4
.

Apabila dijangkiti kulat,
kuku akan berubah kekuningan
, menebal dan rapuh
2
, ini lantas menyumbang kepada punca kuku rosak!

Dan jika anda fikir remedi di rumah sahaja sudah mencukupi untuk merawat masalah jangkitan kulat kuku, anda ternyata salah. Kebergantungan terhadap remedi di rumah sahaja tidak mencukupi kerana masalah ini boleh terjadi semula, dan remedi di rumah berisiko menambah keparahan jangkitan.

Pun begitu, tahap keparahan berbeza-beza. Oleh itu, dalam mengamalkan aktiviti berkebun sepanjang bekerja di rumah ini, anda wajar berwaspada dengan tanda-tanda jangkitan yang mungkin berlaku.

Jom lihat apakah simptom awal yang wajar anda perhatikan.

Simptom-simptom jangkitan kulat kuku
2

Kuku menebal

Kuku hancur

Kuku dalam bentuk yang aneh dan bertukar menjadi kusam

Kuku rapuh atau mudah pecah

Berwarna keputihan hingga kuning-coklat

Kuku berbau busuk

Berwarna gelap, disebabkan serpihan yang tumbuh di bawah kuku

Setelah mengenal pasti simptom awal penyakit ini, berikut adalah antara langkah pencegahan yang boleh diamalkan buat anda.

Pencegahan jangkitan kulat kuku

Jika anda tergolong dalam kalangan “kaki kebun” sepanjang bekerja di rumah kini, pengamalan langkah pencegahan adalah amat disyorkan. Berikut adalah cara merawat kuku rosak serta beberapa tip untuk mengurangkan risiko jangkitan kulat:

#1 Jika dijangkiti, dapatkan rawatan topikal jangkitan kulat kuku dengan segera!

Sekiranya anda mengalami jangkitan kulat kuku di tahap ringan, rawatan topikal jangkitan kulat kuku yang dijual di kaunter farmasi boleh menjadi antara cara merawat kuku rosak dan menghilangkan jangkitan
5
.

Sebagai panduan, ikuti tip di bawah ketika memilih
 rawatan topikal jangkitan kulat kuku
 yang terbaik untuk anda:

Baca formulasi dengan teliti.
 Pilih rawatan topikal yang mengandungi urea, asid laktik, gliserol dan
propylene glycol
. Bahan-bahan ini
disahkan selamat dan mempunyai status GRAS (Generally Regarded As Safe)

9
, menjadikan ia satu rawatan yang cukup selamat untuk digunakan tanpa was-was, sama untuk digunakan oleh ibu hamil mahupun ibu yang sedang menyusukan bayi. Berbeza dengan produk tanpa status GRAS, bahan antiseptik yang terkandung di dalam produk tanpa status GRAS berpotensi toksik
9
. Selain itu, rawatan topikal dengan kandungan berstatus GRAS juga dapat membantu kuku baharu untuk tumbuh dengan lebih sihat. Kandungan urea dan asid laktik juga melembutkan kuku yang telah menjadi rapuh dan rosak akibat jangkitan.

Gunakan rawatan yang efektif dan mesra pengguna.
 Terdapat rawatan topikal di kaunter yang hanya perlu dipakai sehari sekali, dan tersedia dalam bentuk tiub bagi mencepatkan proses pengaplikasian pada kuku yang terjejas. Ia amat efektif dan perubahan positif dapat dilihat dalam masa 1 minggu. Malah, pengguna juga boleh menyapu ubat tersebut terus pada permukaan kuku tanpa perlu mengikisnya terlebih dahulu.

Pastikan rawatan tersebut berkesan dan selamat.
Periksa sama ada rawatan tersebut mempunyai keberkesanan yang terbukti secara klinikal serta selamat untuk digunakan oleh wanita mengandung dan menyusukan anak.

Dengan mengamalkan rawatan topikal jangkitan kulat kuku dalam masa 3 hingga 6 bulan, tidak mustahil kuku anda yang terkena jangkitan kulat boleh sembuh dan kembali sihat.

#2 Jangan lupa potong kuku

Jangan simpan kuku panjang kerana ia berpotensi menjadi tempat pembiakan kulat dan kuman
4
. Apabila memotong kuku kaki, pastikan anda memotongnya secara lurus.

Sentiasa cuci pengetip kuku dengan pembasmi kuman selepas penggunaan
3
. Amalkan juga habit untuk tidak berkongsi pemotong kuku dengan orang lain, termasuklah ahli keluarga. Hal ini turut merangkumi barangan peribadi lain seperti tuala atau kasut
3
 .

#3 Buang kasut jika pernah dijangkiti

Perkara ini paling penting bagi mereka yang pernah dijangkiti kulat kuku. Jika anda sudah merawat jangkitan kulat terdahulu, sila buang semua kasut harian, kasut berkebun dan kasut-kasut lain yang pernah dipakai sebelum rawatan
3
.

Mencuci kasut yang terjejas tidak akan membantu kerana kulat boleh hidup tanpa keperluan cahaya matahari. Lantas, ia masih berisiko mencetuskan jangkitan
3
.

#4 Rajinkan diri untuk mencuci kaki

Untuk mencegah pembentukan kulat kuku, sentiasa pastikan kaki anda dalam keadaan bersih dan kering
3
. Basuh kaki menggunakan sabun dan air setiap hari dengan berhati-hati. Jangan lupa untuk mencuci setiap celah jari kaki, dan keringkan kaki dengan tuala bersih.

Jika anda baru sahaja selesai berkebun, pastikan kaki anda kekal kering kerana persekitaran kaki yang lembap atau berpeluh akan menjadi “sarang” terbaik untuk kulat membiak
3
. Lantas, ia akan menyumbang kepada punca kuku rosak!

#5 Pemakaian stoking yang bersesuaian
3

Kepada kaki kebun, jika stoking anda sudah dibasahi peluh, sila tukar dan dapatkan stoking yang baharu. Pemakaian stoking yang dibuat daripada material serap peluh juga dapat mengurangkan kekerapan anda menukar stoking.

Sebaiknya ketika berkebun, pakai kasut dengan lapisan kalis air untuk memastikan kaki kekal kering. Berkaki ayam di atas tanah amat tidak digalakkan. Jangkitan kulat yang biasa terjadi di kalangan kaki kebun adalah kerana pendedahan berterusan pada kawasan basah dan lembap
2
.

Namun, ini bukan bermaksud anda harus mengorbankan aktiviti kegemaran anda itu. Sekiranya anda mempunyai pertanyaan mengenai punca kuku rosak seperti masalah kekuningan dan cepat patah akibat jangkitan kulat, dapatkan pandangan doktor bertauliah.

Dalam menjaga kesihatan kuku anda pula, jangan sesekali mengabaikan sebarang simptom awal. Risau jika ia dibiarkan berterusan, kuku yang terjejas itu boleh menjangkiti kuku-kuku lain, dan merebak ke bahagian tubuh
5
.

Tidak dilupai, jangan bertindak melulu untuk cuba merawat jangkitan kulat kuku dengan cara tradisional, kerana ia mungkin akan menyebabkan kesan yang lebih buruk.

Selamat bercucuk tanam!


Air Ketum Boleh Tingkatkan Tenaga Batin Lelaki? Ini Info Penting Untuk Anda!

Ia adalah antara minuman herba sangat popular dalam kalangan masyarakat kita ekoran manfaat yang wujud terhadap kesihatan termasuk khasiat air ketum untuk tenaga batin kaum Adam.

Persoalannya,
benarkah tenaga batin lelaki akan naik
 jika minum air ketum? Jom baca artikel ini!

Untuk mendapatkan lebih banyak info tentang Kesihatan Lelaki, sila dapatkannya
di sini
.

Sebentar, apa status ketum di Malaysia?

Sebelum pergi dengan lebih lanjut, adalah penting untuk pembaca kami tahu tentang status ketum di negara kita. Untuk pengetahuan anda semua, ia sudah lama juga diharamkan.

Mungkin akan ada pengguna herba ini yang akan rasa terkejut kerana tidak tahu tentang statusnya. Justeru, adalah menjadi satu kesalahan undang-undang untuk ia diambil atau diminum.

Kerajaan Malaysia dan beberapa negara lain juga tidak setuju jika ia digunakan sebagai alternatif perubatan atau perawatan
 kerana khuatir dengan kesan sampingan
 jangka masa pendek dan panjang yang mungkin wujud di sebalik herba ini.

Adakah lelaki masih berani untuk guna khasiat air ketum untuk tenaga batin meskipun tinggi risiko?

Apa asal dan kesan herba ini pada kaum Adam?

Sesuai dengan nama, air ketum dihasilkan daripada ekstrak daun ketum yang biasa dicampurkan dengan air kosong atau air gas dan akan dibotolkan sebagai minuman.

Selain negara kita, Thailand, Australia dan banyak negara di benua Eropah turut mengharamkan minuman herba ini. Manakala,
Amerika Syarikat sudah mula membolehkan penggunaannya
.

Kesan minum air ketum yang positif

Buat anda yang mungkin masih belum tahu,
ada banyak kesan minum air ketum
 pada fizikal dan mental individu kerana ia berfungsi sebagai stimulan atau sedatif yang merangsang tubuh badan.

Menurut kajian terbitan
 European Monitoring Centre for Drugs and Drug Addiction
 (EMCDDA), dos kecil air ketum mungkin mampu memberikan kesan positif seperti berikut:

Kepekaan

Ketenangan

Kelegaan

Kecergasan

Kekuatan

Selain itu juga, ia dipercayai mampu rawat banyak kondisi lain seperti sengal sendi, lemah otot, kepenatan, kegelisahan serta pelbagai lagi jenis penyakit atau keadaan kesihatan yang lain.

Kesan minum air ketum yang negatif

Menurut kajian yang sama, air ketum tidak hanya akan mendatangkan kesan bagus ataupun baik kerana ia turut
mengakibatkan kesan buruk terhadap kesihatan
 pengamal herba ini!

Terhadap aspek fizikal

Berat badan menurun mendadak

Hilang selera makan

Sakit tubuh badan

Rosak organ hati

Terganggu sistem pencernaan

Terjejas sistem perkumuhan

Mual-mual

Muntah-muntah

Badan menggigil dan peluh

Terhadap aspek mental

Mabuk, khayal atau tidak keruan

Perubahan mood

Berhalusinasi

Berdelusi

Stres

Depresi

Khasiat air ketum untuk tenaga batin!

Kaum Adam juga mungkin mengggunakan herba ini untuk mendapatkan manfaat dalam aspek seksual. Ini kerana mereka
percaya bahawa ketum adalah salah satu afrodisiak
!

Pendapat ini mungkin tepat kerana khasiat air ketum untuk tenaga batin itu boleh dijelaskan seperti di bawah:

Ia akan menambah tenaga

Herba ini
mampu untuk meningkatkan tahap tenaga individu
 dengan cara mengoptimumkan proses metabolik tertentu serta memaksimumkan fungsi hormon tertentu dalam tubuh badan.

Ia adalah hasil daripada peningkatan peredaran serta penambahan oksigen di dalam darah ke seluruh anggota tubuh badan yang mungkin memerlukannya.

Berbekalkan lebih banyak tenaga, maka lelaki sudah tentu mampu untuk ‘beraksi’ dan ‘bertahan’ lebih lama ketika bersenggama dengan pasangan mereka.

Ia boleh merangsang syahwat

Dalam pada itu, herba ini juga adalah salah satu afrodisiak di mana ia dapat membantu individu menambah atau merangsang nafsu syahwat ke tahap yang paling bagus.

Ini kerana air ketum mampu meningkatkan proses metabolik, fungsi hormon serta sistem sirkulasi darah sekali gus bagus untuk ketahanan dan kemampuan zakar lelaki.

Dalam erti kata lebih mudah, khasiat air ketum untuk tenaga batin itu
memang wujud dan tidak dapat dinafikan
. Namun, adakah berbaloi untuk kita semua bergantung pada herba ini?

Jadi, teruskan atau hentikan?

Tidak hanya kerana ia popular dengan khasiat air ketum untuk tenaga batin, masyarakat kita juga mungkin telah terpedaya dengan segala kesan positif dan terlupa akan semua kesan negatifnya.

Dalam pada itu, ia juga mungkin popular
 disebabkan oleh faktor ketagihan
 kerana apabila anda sudah banyak dan kerap ambil air ketum, maka agak sukar untuk berhenti.

Konklusinya, adalah lebih baik untuk hentikan daripada teruskan kerana kita sendiri tidak tahu jika ia akan memberi
 manfaat, mudarat atau kedua-duanya secara serentak
.

Jadi, dapatkan informasi dan nasihat daripada doktor jika ingin tahu lebih lanjut tentangnya!


Bolehkah Herba Membantu Anda untuk Hamil?

Sejak beribu tahun dahulu herba digunakan sebagai ubat, sebelum munculnya perubatan moden. Namun, pernahkah anda terfikir bahawa herba mungkin dapat membantu mereka yang sedang mencuba untuk hamil.

Bergunakah herba?

Selain bertukar kepada gaya hidup yang sihat dan mengamalkan pemakanan tambahan, rawatan herba juga boleh menjadi satu lagi pilihan untuk mereka yang merancang untuk hamil. Pengambilan herba adalah untuk menyeimbangkan hormon dan menggalakkan ovulasi untuk meningkatkan peluang berlakunya kehamilan. Tambahan pula, herba adalah semula jadi, maka pengambilannya dapat menyokong dan menggalakkan fungsi semula jadi tubuh. Pun begitu, anda masih perlu mendapatkan preskripsi doktor sebelum mula mengambil herba.

Bagaimana pengambilan herba dengan cara yang betul?

Perkara pertama yang anda perlu tahu adalah jika anda sedang mengambil sebarang alat perancang keluarga, pemakanan suplemen herba tidak akan membantu anda untuk hamil. Ini kerana penggunaan perancang keluarga bermakna ia sedang mengurangkan fungsi ovari anda, sementara pengambilan suplemen herba, berfungsi sebaliknya.

Hasil daripada rawatan herba selalunya dapat dilihat selepas 60 hingga 120 hari pada pasangan yang tidak subur. Kesannya pula kumulatif kerana ia semakin membesar, dari semasa ke semasa.

Malahan, terdapat juga syarat untuk membuatkan rawatan herba ini berkesan. Memandangkan ia merupakan penawar semula jadi, maka badan anda sendiri perlulah berada dalam keadaan natural. Kitaran menstruasi atau ovulasi seharusnya berlaku seperti biasa. Oleh itu, jika anda merancang untuk menggunakan bantuan luar dalam rawatan kesuburan anda, seperti pemindahan IVF, anda tidak seharusnya mengambil herba. Bagaimanapun, semasa kitaran IVF, terdapat hasil menarik yang diperhatikan dengan pengambilan herba.

Apakah jenis herba yang baik untuk kesuburan?

Beberapa herba yang disarankan untuk meningkatkan kesuburan adalah:

Daun raspberi merah (red raspberry leaf) yang merupakan herba terkenal digunakan untuk rawatan kesuburan. Ia mengandungi tinggi nutrisi, kandungan kalsium yang tinggi dan amat baik untuk kehamilan.

Nettle leaf mengandungi amaun nutrien dan vitamin K yang tinggi untuk menahan pendarahan. Ia juga membantu mengurangkan tekanan.

Dandelion mengandungi vitamin A dan C, yang berkhasiat untuk hati dan juga baik untuk membersihkan toksin dalam badan.

Angus Castus digunakan untuk merawat masalah ketidakseimbangan hormon.

Terdapat banyak lagi suplemen herba yang anda boleh temui pada hari ini, antaranya dijual di kebanyakan kedai vitamin dan makanan kesihatan. Pun begitu, adalah lebih baik jika anda memaklumkan doktor anda dahulu sebelum mengambil herba.

Buat mereka yang berusia 20-an, mungkin tiada kesukaran untuk hamil secara natural. Namun, semakin bertambah umur (memasuki 30-an), wanita akan mengalami kesukaran untuk hamil secara semula jadi. Oleh itu, ramai yang memerlukan bantuan untuk segera hamil. Perlu diingat bahawa penggunaan yang berlebihan adalah tidak baik untuk kesihatan anda, terutama dengan pengambilan herba yang mungkin mengandungi kesan sampingan, yang diketahui dan tidak diketahui. Cari, ambil secara bersederhana adalah lebih baik.

Hello Health Group
 tidak menyediakan nasihat perubatan, diagnosis, atau rawatan.


Cystitis

Definisi

Apa itu penyakit cystitis?

Cystitis adalah keadaan di mana pundi kencing dan bahagian atas uretra menjadi meradang (merah dan bengkak).

Selalunya keradangan itu disebabkan oleh jangkitan bakteria, dan ia dikenali sebagai
jangkitan saluran kencing (
urinary tract infection,

UTI).

Jangkitan pundi kencing boleh menyakitkan dan meresahkan; ia boleh menjadi masalah kesihatan yang serius jika jangkitan menular ke buah pinggang anda.

Simptom-simptom

Apakah simptom-simptom cystitis?

Berikut merupakan simptom-simptom utama bagi penyakit ini:

Pedih dan keradangan ketika buang air kecil;

Pedih dan terdapat tekanan di bahagian bawah abdomen;

Air kencing berwarna keruh dan berbau tengik;

Darah dalam air kencing;

Kerap buang air kecil;

Demam ringan.

Mungkin ada simptom lain yang tidak disebutkan. Jika anda mempunyai sebarang soalan mengenai tanda-tanda di atas, sila berjumpa dengan doktor anda.

Bila saya harus berjumpa doktor?

Dapatkan bantuan perubatan segera jika anda mempunyai tanda-tanda dan simptom yang biasa untuk jangkitan buah pinggang, termasuk:

Sakit sisi atau bahagian belakang badan;

Demam dan menggigil;

Mabuk dan muntah-muntah

Sekiranya anda mengalami kencing yang kerap atau menyakitkan yang berlangsung selama beberapa jam atau lebih lama atau terdapat darah dalam air kencing, hubungi doktor anda.

 Jika anda telah didiagnosis dengan UTI pada masa lalu dan anda mengalami gejala yang sama seperti UTI sebelum ini, hubungi doktor anda.

Punca

Apakah punca penyakit cystitis?

Kebanyakan kes-kes cystitis disebabkan oleh sejenis bakteria Escherichia coli (E. coli).

Jangkitan bakteria pada saluran kencing boleh berlaku pada wanita akibat hubungan seksual.

Selain jangkitan bakteria, berikut merupakan penyebab kepada cystitis

Ubat terutamanya ubat kemoterapi seperti cyclophosphamide dan ifosfamide.

Rawatan radiasi di bahagian pelvis.

Penggunaan keteter bagi jangka masa panjang.

Bahan kimia: seseorang mungkin terlalu sensitif terhadap bahan kimia yang terkandung dalam produk tertentu, seperti gel mandian, semburan kebersihan feminin atau jeli spermisida, dan boleh membentuk reaksi alahan jenis dalam pundi kencing serta menyebabkan keradangan.

Komplikasi gangguan lain, seperti kencing manis, batu karang
, pembengkakan prostat atau kecederaan saraf tunjang.

Di samping itu, terdapat jenis cystitis yang dikenali sebagai cystitis interstitial.

Penyebab keradangan kencing kronik ini, yang juga dikenali sebagai sindrom pundi kencing yang menyakitkan; masih belum dinyatakan dengan jelas.

Kebanyakan kes didiagnosis pada wanita. Keadaan ini sukar untuk didiagnosis dan dirawat.

Faktor-faktor Risiko

Apakah yang meningkatkan risiko saya kepada penyakit cystitis?

Terdapat banyak faktor risiko untuk penyakit cystitis, seperti:

Sesetengah orang lebih cenderung mendapat jangkitan kencing atau jangkitan saluran kencing berulang-ulang. Wanita paling tinggi terhadap risiko tersebut.

Alasan utama adalah anatomi fizikal. Wanita mempunyai uretra yang lebih pendek, yang mengurangkan jarak
bakteria bergerak untuk mencapai pundi kencing.

Wanita yang menghadapi risiko utama UTI termasuk mereka yang:

Aktif aktiviti seksual. Hubungan kelamin boleh mendedahkan bakteria mudah bergerak ke dalam uretra.

Menggunakan ubat kawalan kelahiran tertentu. Wanita yang menggunakan diafragma lebih terdedah kepada UTI. Diafragma yang mengandungi ejen spermisida meningkatkan risiko anda.

Wanita hamil. Perubahan hormon ketika kehamilan meningkatkan lagi risiko jangkitan pada pundi kencing.

Menopause.
Perubahan hormon pasca menopaus
 dalam kalangan wanita selalunya dikaitkan dengan UTI.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit penyakit cystitis didiagnosis?

Sekiranya anda mempunyai simptomcystitis, berbincanglah dengan doktor anda secepat mungkin.

 Di samping membincangkan tanda-tanda dan simptom sertasejarah perubatan anda, doktor mungkin mengesyorkan ujian tertentu, seperti:

Urine analysis.
 Analisis Air Kencing. Bagi mereka yang disyaki
dijangkiti bakteria pada pundi kencing.
 Doktor akan menjalankan ujian ke atas air kencing anda jika terdapat bakteria dan darah di dalamnya. Jika keadaan ini berlaku, doktor akan memberi rawatan kultur ke atas bakteria dalam air kencing tersebut.

Cystoskopik: Ketika ujian ini, doktor akan memasukkan cystoskop – sejenis tiub dengan lampu dan kamera yang akan melalui pundi kencing anda untuk melihat simptom dan kebarangkalian jangkitan.

Menggunakan cystoskop, doktor anda juga boleh mengeluarkan sampel kecil tisu (biopsi) untuk analisis makmal.

Tetapi ujian ini kemungkinan besar tidak akan diperlukan jika ini adalah kali pertama anda mempunyai tanda-tanda penyakit cystitis.

Pengimejan. Ujian pengimejan biasanya tidak diperlukan, tetapi dalam beberapa keadaan – terutamanya apabila tiada bukti jangkitan dijumpai – pengimejan mungkin membantu. Sebagai contoh, sinaran X atau ultrasound boleh membantu doktor anda menemui potensi lain yang menyebabkan keradangan pundi kencing, seperti tumor atau kelainan struktur.

Bagaimana pesakit penyakit cystitis dirawat?

Rawatan yang paling biasa untuk cystitis adalah menggunakan ubat antibiotik, biasanya dalam bentuk pil selama 3 hingga 10 hari untuk menghentikan jangkitan bakteria.

Doktor mungkin ingin melakukan pemeriksaan lain selepas 1 hingga 2 minggu (atau lebih awal) untuk memastikan jangkitan itu telah tiada.

Jika jangkitan sering berlaku, ubat mungkin diperlukan sehingga 6 bulan.

Punca lain yang menyebabkan  jangkitan memerlukan rawatan lain, termasuk mengelakkan produk tertentu, seperti gel mandian, spermisida, ubat rangsangan saraf dan ubatan lain.

Penyebab keradangan bagi cystitis interstitial tidak dapat dipastikan. Maka tiada satu rawatan tunggal yang boleh menyembuhkan keadaan ini.

 Terapi digunakan bagi mengurangkan tanda dan simptom termasuk:

Ubatan diambil secara menelannya atau dimasukkan ke dalam pundi kencing.

Terdapat langkah lain yang akan memanipulasi keadaan pundi kencing bagi mengatasi simptom seperti meregangkan pundi kencing dengan air atau gas serta pembedahan.

Rangsangan saraf dengan menggunakan renjatan lemah bagi mengurangkan kepedihan pada pelvis dan
meningkatkan frekuensi buang air kecil.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani penyakit cystitis?

Gaya hidup dan kaedah pengubatan berikut dapat membantu anda mengatasi penyakit cystitis:

Sila ambil ubatan sepertimana yang disarankan oleh doktor.

Minum banyak air masak.

Sila buang air kecil setiiap kali selepas hubungan kelamin.

Pakai pakaian dari jenis fabrik kapas. Wanita harus memakai seluar dalam daripada fabrik kapas. Elakkan memakai pakaian dalam dan baju/seluar terlalu ketat.

Pastikan bahagian kelamin/alat sulit anda sentiasa bersih. Mandi di bawah pancuran air bukan berendam di dalam tab mandi.

Elakkan memakai minyak wangi atau produk deodoran di bahagian alat sulit.

Pastikan anda mengawal keadaan kesihatan yang lain. Contohnya, jika anda menghidap diabetes, pastikan gula di dalam darah anda berada dalam kawalan.

Hubungi doktor jika anda masih lagi mengalami demam dan simptom tidak menunjukkan sebarang penyusutan walaupun anda sudah mengambil antibiotik.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Benarkah Krim Pelindung Matahari Boleh Menyebabkan Kanser Payudara?

Sunscreen
 atau krim pelindung matahari adalah produk kecantikan wajib ada bagi setiap orang yang mementingkan kesihatan dan kecantikan kulit. Ia dikategorikan sebagai kosmetik dan tanpa penggunaannya, anda
berisiko mendapat kanser kulit.
 Namun, bagaimana untuk mengetahui produk
sunscreen
 terbaik di pasaran?

Terpulang kepada pengguna untuk membuat kajian atau membaca label sebelum membeli sesuatu produk. Kesesuaian jenis kulit juga memainkan peranan penting dalam pemilihan krim pelindung matahari.

Kini, ia merupakan kosmetik yang paling tinggi permintaan oleh pengguna sama ada dalam bentuk losen atau krim.

Kandungan kimia krim pelindung matahari

Meskipun ramai pakar yang menyarankan penggunaan produk pelindung matahari bagi mengelakkan kanser kulit, namun dikatakan s
unscreen
 juga mengandungi bahan kimia yang boleh memudaratkan badan si pengguna.

Maka, pengguna hendaklah
bijak memilih produk
 yang tiada bahan kimia toksik dan selamat. Kosmetik berkenaan mestilah diluluskan dan diperakui oleh Kementerian Kesihatan Malaysia (KKM).

Baru-baru ini, heboh diperkatakan tentang pelindung matahari menyebabkan kanser payudara disebabkan oleh bahan aktif produk itu.

Walaupun kadar penyerapan bahan kimia melalui kulit tidak sebanyak seperti apabila diambil melalui mulut, namun begitu penyerapan yang konsisten masih boleh memberi kuantiti yang ketara di dalam sistem badan.

Kesan sampingan
 masih boleh terjadi.

Bahan yang digunakan sebagai
penapis sinaran UV
 (
ultraviolet
) dalam
sunscreen
 boleh dibahagikan kepada dua:

#1 Penapis organik (
chemical blockers
)

Menyerap dan menukar proses radiasi tersebut di dalam kulit

Mengandungi bahan aktif seperti oxybenzone dan octinoxate

#2 Penapis bukan organik (
physical blockers
)

Memantulkan radiasi dan tidak diserap oleh kulit. Cara ini terbukti lebih berkesan dalam produk
sunscreen
 terbaik

Mengandungi zinc oxide dan titanium dioxide

Sunscreen
 boleh menyebabkan kanser payudara?

Bahan kimia yang dikatakan berisiko menjadi penyebab kanser payudara di dalam produk pelindung matahari ini dikategorikan sebagai
hormone disruptors.

Hormone disruptors
 ini boleh diserap melalui kulit, berupaya untuk merentasi membran dan seterusnya mengganggu sistem penghasilan hormon.

Ia mengganggu kitaran hormon terutamanya hormon wanita seperti estrogen dengan merencat atau bertindak menyerupai hormon yang asal.

Ini akan menyebabkan ketidakseimbangan hormon dalam badan.

Estrogen contohnya, boleh menghasilkan reseptor hormon bagi kanser payudara membentuk dan membesar.

Kerana inilah, pengguna dinasihatkan untuk mengelak produk yang mengandungi bahan kimia yang boleh bertindak seperti estrogen.

Oxybenzone dan Octinoxate

Oxybenzone dan octinoxate yang terkandung dalam
sunscreen
 yang menggunakan mekanisme penapis organik adalah contoh
hormone disruptors.

Ia juga boleh dijumpai dalam produk kosmetik yang lain seperti pelembap bibir, losen badan dan syampu rambut.

Terdapat bukti penyelidikan di luar negara yang menunjukkan kesan
hormone disruptor
s ini boleh meningkatkan risiko penyakit obesiti,
polycystic ovarian syndrome
 (PCOS), endometriosis dan kanser payudara.

Ada juga laporan penyelidikan yang mengaitkan bahaya kedua-dua bahan aktif ini dengan kematian terumbu batu karang dan hidupan laut yang lain akibat pencemaran.

Malahan ia telah dilarang penggunaannya dalam produk
sunscreen
 di Hawai bermula tahun 2021 atas sebab ini.

Beberapa kajian telah dijalankan di luar negara mengenai bahaya bahan kimia ini dan kesannya ke atas haiwan. Tiada bukti secara saintifik tentang keburukan penggunaannya oleh manusia.

Salah satu laporan mengatakan oxybenzone mempengaruhi tindak balas hormon estrogen, progesterone dan aktiviti androgen reseptor.
Oxybenzone
 juga dikenali dengan nama lainnya,
benzophenon-3
 (BP-3).

Manakala octinoxate pula merencat enzim
5′- deiodinase
 yang menjadi katalis perubahan hormon thyroid T4 ke T3. Kekurangan hormon thyroid T4 dalam badan boleh menyebabkan penyakit hypothyroidism.

Kandungan
sunscreen
 lain yang berisiko untuk kanser

Antara kandungan lain dalam
sunscreen
 berkemungkinan menyebabkan kanser adalah paraben atau
propylparaben
.

Propylparaben
 merupakan pengawet bersifat antimikrobial di dalam produk kosmetik. Ia juga dikategorikan sebagai
xenoestrogen
, iaitu bahan kimia yang menyerupai hormon estrogen.

Dikatakan bahan kimia ini boleh mengaktifkan gen sel kanser tertentu atau mempercepatkan pertumbuhan sel kanser. Namun, ia hanya terbukti dalam kajian yang menggunakan kelenjar susu tikus.

Lebih banyak penyelidikan saintifik perlu dijalankan bagi mengesahkan hipotesis ini.

Jadi, tidak perlu pakai krim pelindung matahari?

Jangan terus melatah dan membuang semua produk
sunscreen
 terbaik anda!

Baca dan
 perhatikan kandungan produk pelindung matahar
i anda, dan jika terdapat bahan-bahan kimia seperti disebutkan di atas, elak daripada menggunakannya.

Walau bagaimanapun, semua fakta yang dikongsi di atas adalah berdasarkan penyelidikan dan kajian yang dilakukan ke atas haiwan dan belum terbukti kesannya ke atas manusia.

Fikirlah dan buat keputusan yang bijak!

Alternatif kepada pelindung matahari selain
sunscreen

Jika anda lebih cenderung untuk tidak memakai
sunscreen
terbaik, kami kongsikan cara-cara alternatif yang boleh dicuba.

1. Memakai pakaian yang menghalang selaran matahari

Pilihlah baju berlengan panjang atau seluar panjang apabila keluar rumah.

Pemakaian topi juga akan membantu untuk mengelakkan sinaran matahari pada kulit muka. Kasut bertutup adalah lebih baik daripada selipar. Jika perlu, pakailah stoking untuk ekstra perlindungan.

2. Guna produk yang mengandungi bahan semula jadi dan paling kurang bahan kimia

Buat kajian sebelum membeli sesuatu produk.

Pengguna yang bijak akan membaca isi kandungan yang terdapat pada label produk dan berhati-hati jika ada bahan kimia yang tidak biasa didengari. Mintalah pendapat doktor atau ahli farmasi anda.

3. Payung

Payung mungkin nampak kurang bergaya jika bukan dipakai ketika hujan. Tapi ia dapat melindungi kulit kita daripada bahaya
sinaran UVA dan UVB
 dalam cahaya matahari.

Kesimpulannya, pilihan terletak di tangan anda. Semoga perkongsian artikel ini dapat membantu anda membuat pilihan yang bijak!


5 Tip Menghadapi Bazar Ramadan

Bulan kesembilan kalendar Islam hadir lagi pada tahun ini, menandakan hari pertama bulan Ramadan. Di Malaysia, bulan ini bukan sahaja diraikan orang Islam, malah oleh golongan bukan Islam juga kerana kehadiran Bazar Ramadan, perhimpunan tahunan gerai makanan yang menawarkan pelbagai hidangan lazat dan mengiurkan untuk berbuka.

Pelbagai makanan yang berpatutan dan lazat cukup menggoda menyebabkan anda berbelanja berlebihan, makan berlebihan dan akhirnya, menambah kelebaran pinggang pada akhir bulan Ramadan. Oleh itu, bagaimanakah seseorang dapat bertahan dengan godaan ketika melalui lorong makanan syurga Ramadan ini? Berikut ialah 5 tip yang patut anda amalkan – dompet dan pinggang anda akan berterima kasih!

1. Satu gerai pada satu masa

Walaupun terdapat banyak makanan untuk dicuba daripada banyak gerai, Ramadan juga berlangsung selama sebulan, masih banyak hari untuk diterokai. Cuba satu gerai atau kurang daripada dua pilihan makanan daripada satu gerai pada satu-satu masa, setiap hari.

2. Pastikan anda berpegang pada bajet

Bawa sejumlah wang daripada membawa dompet anda semasa membeli. Contohnya, hanya bawa RM15 untuk berbelanja di bazar Ramadan pada hari tersebut.

3. Dapatkan senaman tambahan

Berjalan-jalan di sepanjang lorong bazar dan buat keputusan apabila anda berada di penghujung sebelum membeli makanan. Anda boleh membakar sebanyak 100 kalori semasa berjalan kaki.

4. Beri perhatian kepada badan anda

Makan secara perlahan apabila berbuka puasa. Nikmati setiap kunyahan dan beri perhatian kepada badan anda. Berhenti makan apabila anda tidak lagi berasa lapar dan kenyang. Dapatkan makanan ringan selepas makan malam jika anda lapar lagi.

5. Makanan terbaik selepas azan pada iftar

Makanan terbaik adalah makanan karbohidrat yang manis seperti kurma. Kuih manis seperti kuih lapis dan seri muka adalah pilihan yang baik juga. Tetapi jangan berlebihan dalam pengambilan. Ini adalah pilihan yang baik untuk pulih dari tahap glukosa darah rendah yang akan anda alami pada siang hari.

Walaupun kebanyakan orang biasanya kehilangan sedikit berat pada bulan ini, ada juga yang bertambah berat badan pada bulan tersebut. Elakkan pertambahan berat badan dengan makan dan berbelanja secara sederhana pada bulan Ramadan. Pastikan juga anda melakukan senaman ringan.


Jangkitan Kuman Saluran Kencing: Ini Simptom, Risiko & Cara Untuk Mengatasinya!

Jangkitan kuman pada saluran kencing berlaku apabila wujudnya bakteria di dalam mana-mana organ saluran kencing.

Saluran kencing terdiri daripada organ penghasilan, penyimpanan dan perkumuhan merangkumi buah pinggang, ureter, pundi kencing dan urethra.

Pundi kencing dan urethra ialah antara
 organ yang paling kerap mendapat jangkitan
.

Penyakit ini boleh terjadi kepada semua individu tidak mengira umur dan jantina.

Tetapi wanita mempunyai peratusan tinggi
 untuk mendapat penyakit ini berbanding lelaki kerana orang perempuan mempunyai urethra yang pendek dan cenderung untuk mendapat jangkitan.

Untuk mendapatkan lebih banyak informasi tentang Urologi, sila dapatkannya
di sini.

Simptom

Apa simptom jangkitan kuman pada saluran kencing?

Simpton biasa termasuk kerap kencing, sakit semasa
kencing, aliran air kencing tidak terkawal, air kencing keruh, berbau, nanah atau kencing berdarah.

 Pesakit terutama sekali
wanita akan rasa sakit di bahagian pubis
. Simptom yang lain akan berlaku bergantung kepada organ saluran kencing yang dijangkiti.

Jika buah pinggang dijangkiti kuman
, pesakit akan mengalami demam, loya, muntah, menggigil atau sakit belakang

Jika pundi kencing dijangkiti, pesakit akan berasa tekanan dihadapan pelvis (abdomen bahagian bawah), kerap kencing dan kencing berdarah

Jika urethra dijangkiti, pesakit akan berasa sakit semasa kencing dan akan mengeluarkan cecair daripada urethra

Terdapat beberapa tanda yang tidak disenaraikan di atas. Sila berunding dengan doktor apabila berlaku sebarang gejala berkaitan.

Punca

Apa punca jangkitan kuman pada saluran kencing?

Punca paling utama ialah
bakteria Escherichia coli (E.coli)
 yang ditemui di dalam usus. Walaupun begitu, kuman lain juga boleh menjadi punca kepada penyakit ini.

Apabila kuman ini berada di permukaan kulit atau berhampiran lubang dubur, kuman ini akan berpindah ke saluran kencing dan ke bahagian lain.

Risiko untuk mendapat jangkitan ini lebih tinggi dalam kalangan wanita adalah kerana jarak antara saluran kencing dan dubur pendek berbanding lelaki.

Bakteria juga boleh
berpindah ke dalam saluran kencing melalui catheter
 yang digunakan untuk tujuan perubatan.

Selain itu,
 boleh jadi punca daripada batu karang
 atau kecacatan sejak lahir yang menyebabkan saluran kencing tersumbat atau selepas melakukan hubungan seks.

Jangkitan kuman pada saluran kencing juga adalah disebabkan oleh jangkitan pada bahagian lain kepada buah pinggang.

 Penyakit ini tidak berjangkit tetapi pesakit akan berasa sakit jika melakukan hubungan seks dan perkara ini perlu dirawat segera.

Faktor Risiko

Apa faktor risiko kepada jangkitan UTI?

Terdapat
 pelbagai faktor risiko untuk penyakit ini
. Sebagai contoh:

Jantina: urethra wanita lebih pendek berbanding lelaki dan ini mempercepatkan jarak kuman untuk merebak ke pundi kencing.

Aktiviti seks tidak sihat.

Putus haid: selepas putus haid, hormon estrogen akan berkurang dan menyebabkan berlaku perubahan pada saluran kencing, seterusnya jangkitan kuman akan lebih mudah untuk merebak.

Saluran kencing tidak normal
: bayi yang mempunyai kecacatan pada saluran kencing tidak boleh mengeluarkan air kencing dengan normal atau air kencing tertahan di dalam urethra berisiko tinggi untuk mendapat jangkitan .

Saluran air kencing tersumbat
: batu karang atau prostat yang membesar boleh menyebabkan air kencing tertahan di dalam pundi kencing.

Imuniti lemah: kencing manis atau apa-apa keadaan yang melemahkan sistem imuniti badan akan meningkatkan risiko seseorang untuk mendapat jangkitan ini.

Penggunaaan catheter
: individu yang tidak boleh kencing secara normal dan memerlukan catheter untuk mengeluarkan air kencing. Alat ini digunakan oleh pesakit di hospital, pesakit yang menghidapi masalah saraf, fungsi saluran kencing tidak terkawal dan lumpuh.

Diagnosis dan Rawatan

Bagaimana jangkitan kuman pada saluran kencing didiagnosis?

Kebiasaanya, pesakit akan mengambil ubat antibiotik selama 3-10 hari.
Minum air secukupnya
 untuk membantu membersihkan air kencing.

Minum jus buah-buahan dan juga vitamin C untuk menambah keasidan air kencing yang juga akan membantu membersihkan air kencing.

Elakkan minuman beralkohol dan berkafein. Doktor akan meyarankan ubat untuk meredakan kesakitan semasa kencing seperti Phenazopyridine.

Ubat ini akan
mengubah warna air kencing anda
. Analgesik atau ubat tahan sakit seperti Acetaminophen, Ibuprofen juga boleh digunakan jika perlu.

Pesakit juga boleh meredakan ketidakselesaan dengan berendam di dalam air suam. Dapatkan rehat yang mencukupi sehingga demam dan sakit anda reda.

Bagaimana jangkitan kuman pada saluran kencing dirawat?

Ujian air kencing (analisis air kencing secara keseluruhan) akan dilakukan. Sampel air kencing tersebut tidak boleh terjejas atau dijangkiti secara luaran.

 Pesakit harus mengambil air kencing dipertengahan sebagai sampel untuk ujian tersebut. Analisis air kencing kadang kala berkaitan dengan implantasi air kencing – ujian yang
 menggunakan sampel air kencing
 untuk implantasi bakteria dalam makmal.

Ujian ini dapat membantu doktor mengenalpasti jenis bakteria punca penyakit dan memberikan ubat-ubatan yang paling berkesan.

Jika doktor mengesyaki jangkitan kuman pada saluran kencing ini berlaku berulang kali
disebabkan oleh kecacatan saluran kencing
, anda akan diimbas dengan ultrasound atau CT scan untuk mendapatkan gambaran yang lebih jelas.

Dalam keadan tertentu, doktor juga berkemungkinan menggunakan
 contrast dye
 untuk mendapat gambaran jelas tentang struktur saluran kencing.

Ujian lain diambil melalui saluran darah untuk radang buah pinggang menggunakan X-ray dan pewarna (dye) untuk mendapatkan gambarannya.

Ujian ini dilakukan pada masa lalu untuk
merekod gambaran saluran kencing
, tetapi kini ujian tersebut digantikan kepada ultrasound atau CT scan secara berperingkat.

Doktor boleh menggunakan lampu panjang, nipis tiubnya untuk melihat ke dalam urethra dan pundi kencing jika anda dijangkiti berulang kali.

Lampu tersebut dimasukkan ke dalam pundi kencing melalui urethra.


Ini Tanda-tanda Anda Mengalami Kemurungan selepas Bersalin!

Meskipun pengalaman menimang cahaya mata menjadi satu daripada momen manis dalam kehidupan seseorang wanita, namun ramai wanita sebenarnya berasa murung dan sedih selepas bersalin. Ini adalah keadaan yang biasanya dikenali sebagai ‘baby blues’. Kemurungan selepas bersalin membuatkan ibu baharu berasa mudah menangis, marah-marah, letih, dan kebimbangan disebabkan oleh perubahan mendadak hormon selepas melahirkan anak. Bagaimanapun, keadaan ini tidak berlangsung lama dan akan hilang dalam masa beberapa hari selepas kelahiran.

Apakah tanda-tanda lazim seseorang itu mengalami kemurungan selepas bersalin?

Anda mungkin mengalami kemurungan selepas bersalin, jika anda:

−Rasa sedih berterusan

−Tidak lagi berminat dengan perkara yang berlaku di sekeliling atau tidak berasa teruja dengan perkara yang selalunya memberi keseronokan kepada anda

−Sentiasa rasa letih dan jarang mempunyai tenaga untuk melakukan sesuatu, termasuklah menjaga bayi

−Mengalami masalah untuk tidur di waktu malam tetapi sering berasa mengantuk pada siang hari

−Mengalami masalah untuk membuat keputusan, melakukan tugasan mudah atau menumpukan perhatian

−Tidak mahu makan, minum atau merasa makanan yang biasanya digemari

−Mengidam tanpa kawalan

−Rasa terganggu, mudah marah, dan bersikap tidak peduli

−Menyalahkan diri sendiri, dan rasa tidak berguna

−Bersikap tidak acuh dan tiada perasaan untuk melayan anak

−Tidak berminat dengan pasangan

−Berfikiran negatif seperti menyakitkan diri sendiri, menyakiti bayi, bahkan boleh membunuh diri

Kemurungan selepas bersalin boleh berlaku secara perlahan-lahan dan kadangkala sukar untuk didiagnosis. Jika anda melihat tanda-tanda kemurungan selepas bersalin berlaku pada ibu-ibu baharu, dapatkan bantuan daripada doktor secepat mungkin:

−Selalunya, ibu akan menangis tiba-tiba tanpa sebab.

−Ibu tidak mahu menjaga bayi.

−Ibu tidak mahu berjumpa atau bercakap dengan sesiapa.

−Ibu mempunyai kesukaran untuk ‘bonding’ dengan bayi.

−Ibu cenderung untuk berkata-kata negatif dan berasa dirinya tidak berguna.

−Ibu tidak mahu menjaga diri sendiri.

Kemurungan selepas bersalin memberikan kesan yang dahsyat kepada kehidupan harian ibu, dan lebih penting lagi, kepada hubungan ibu dengan anak, pasangan, dan orang lain di sekeliling. Jika anda mengalami masalah kemurungan selepas bersalin, jangan bertangguh untuk mendapatkan rawatan daripada doktor. Dengan memendam rasa dan bergelut berseorangan akan hanya menjadikan masalah ini lebih serius dan amat berbahaya. Jika perkara ini tidak ditangani dengan betul, kemurungan selepas bersalin boleh berterusan selama berbulan-bulan dan bertahun-tahun.

Bergelar ibu baru bermakna anda akan berhadapan dengan kedua-dua perubahan fizikal dan emosi. Anda mungkin akan berasa gembira dan kemudiannya berasa sedih secara tiba-tiba. Selalunya, perasaan ini akan hilang sendiri. Namun, jika anda lihat perasaan negatif anda berpanjangan melebihi dua minggu terawal selepas anda melahirkan bayi, ini berkemungkinan anda mengalami masalah kemurungan selepas bersalin, yang memerlukan anda segera mendapatkan rawatan doktor.

Hello Health Group
 tidak menyediakan nasihat perubatan, diagnosis, atau rawatan.